open-index/open-wikipedia-markdown huggingface dataset:
松屬

**松屬**（；學名：**）係松科下面嘅一個屬，有超過120個品種。

## 屬下品種
*羅漢松
*水松
*華南五針松  ‘‘P.fenzeliana*
*[[瑞士五葉松]]  ‘‘P.cembra*
*扭葉松  ‘‘P.contorta*
*[[大果松]]  ‘‘P.coulteri*
*赤松  ‘‘P.densiflora*
*[[地中海松]]  ‘‘P.halepensis*
*波士尼亞松  ‘‘P.heldreichii*
*[[紅松]]  ‘‘P.koraiensis*
*糖松  ‘‘P.lambertiana*
*[[刺果松]]  ‘‘P.longaeva*
*琉球松  ‘‘P.luchuensis*
*[[台灣五葉松]]  ‘‘P.massoniana*
*歐洲山松  ‘‘P.mugo*
*[[歐洲黑松]]，Schwarzföhre*P.nigra*
*[[長葉松]]  ‘‘P.palustris*
*日本五針松  ‘‘P.parviflora*
*[[馬其頓松]]  ‘‘P.peuce*
*意大利石鬆  ‘‘P.pinea*
*[[海岸松]]  ‘‘P.pinaster*
*西黃松  ‘‘P.ponderosa*
*[[輻射松]]  ‘‘P.radiata*
*剛松  ‘‘P.rigida*
*[[沙濱松]]  ‘‘P.sabiniana*
*北美喬松  ‘‘P.strobus*
*[[歐洲赤松]]  ‘‘P.sylvestris*
*油松  ‘‘P.tabuliformis*
*[[台灣二葉松]]  ‘‘P.taiwanensis*
*黑松  ‘‘P.thunbergii*
*[[矮松]]  ‘‘P.virginiana*
*喬松  ‘‘P.wallichiana*
*[[白皮松]]  ‘‘P.bungeana*
*馬尾松  ‘‘P.massoniana*
*[[濕地松]]  ‘‘P.elliottii*
*黃山松  ‘‘P.hwangshanensis*
*[[華山松]]  ‘‘P.armandii*
*海南五針松  ‘‘Pinusfenzeliana''
建鄴區

**建鄴區**（鄴讀頁，）係中國江蘇南京一個市轄區，總面積82平方公里，人口20萬。

類:南京政區
雨花臺區

**雨花臺區**（雨讀喻，）係中國江蘇南京一個市轄區，總面積132平方公里，人口18萬。

## 注

類:南京政區
六合區

**六合區**係中國江蘇南京一個市轄區，總面積1486平方公里，人口69萬。

類:南京政區
溧水區

**溧水區**係中國江蘇南京一個市轄區，總面積983平方公里，人口41萬。

類:南京政區
玄武

**玄武**係四象之一，形象係隻玄色嘅龜，代表北同冬季。
## 睇埋

*青龍
*白虎
*朱雀
崇安區

**崇安區**係以前中國江蘇無錫一個市轄區，總面積17平方公里，人口18萬。2015年撤銷。
第一次中東戰爭

**第一次中東戰爭** (、，、，)，又可以叫做**1948年巴勒斯坦戰爭**，係一次由1947年到1949年期間，以色列同阿拉伯聯盟之間打嘅仗。

喺打緊仗期間，兩邊都有同對方做去人性化嘅行為，包括屠殺同強制遷徙等等嘅暴力。其中阿拉伯人承受嘅，就成為咗巴勒斯坦人大逃亡，估計有大約70萬人成為咗難民。

喺政治方面，猶太社群成功令以色列復國，不過阿拉伯社群未能夠同巴勒斯坦人立國。雖然大家都會喺打完仗之後簽1949年停火協議，不過仍然解決唔到咁嚴重嘅矛盾，造成咗將會搞幾十年都搞唔掂嘅以巴衝突，而呢場仗亦都只係流流長嘅中東戰爭之中嘅第一場。

## 歷史
喺1947年11月29號，聯合國大會通過咗181號決議，分割英屬巴勒斯坦做猶太國同阿拉伯國。猶太方面就接受咗呢個方案做「最低要求」，不過阿拉伯方面就完全拒絕分割，要求成笪地落入佢哋自己嘅控制度。

喺冇耐之後，兩邊就開始打；因為當時成笪地仍然係屬於英屬巴勒斯坦，所以就屬於內戰，而英國亦都會間唔中插下手，嚟嘗試㩒停是但一邊嘅暴力。喺1948年3月開始，猶太軍隊開始由之前嘅防守改做進攻，為成立以色列國鋪路。

到1948年5月14號，英屬巴勒斯坦嘅時限到咗，而猶太組織亦喺同一日讀出《以色列獨立宣言》，以色列正式立國。喺之後嗰日，阿拉伯聯盟參戰，目標係剷走呢個新嘅國家，回復返阿拉伯人嘅民族自決權同埋對呢笪地嘅管治。兩邊曾經喺6月尾有過一段停火，不過大家其實都冇打算收工，只係當抖下同埋用嚟重組自己啲軍隊。

喺停火完咗之後，大家就即刻又打過：埃及由西南面、約旦同伊拉克喺東面、而黎巴嫩同敘利亞就攻北面，嘗試經過包圍以色列嚟打贏佢。不過，以色列軍隊多得嚟自美國同蘇聯兩邊嘅軍事援助，唔單只冇輸到，仲打返轉頭，最終攞埋巴勒斯坦地區78%嘅地。

喺之後嘅1949年停火協議，以色列可以保住贏咗嘅地，埃及控制咗加沙走廊，而約旦就控制咗西岸地區，激烈嘅戰鬥終於告一段落。

## 地圖

File:1948 arab israeli war - May15-June10.jpg|1948年5–6月
File:1948 arab israeli war - Oct.jpg|250px|1948年10月
File:1948 arab israeli war - Dec22-Jan07.jpg|1948年12月–1949年1月
File:Palestine 1947 and 1950 de.svg|聯合國決議 vs. 戰後情況


## 文獻
* 

## 攷

類:以色列戰爭
類:中東史
類:20世紀嘅仗‎
類:1940年代
玄武區

**玄武區（）**係中國江蘇南京一個市轄區，總面積81平方公里，人口51萬。

類:南京政區
新吳

**新吳區**（），亦叫**無錫新區**（）係中國江蘇無錫一個市轄區，總面積219平方公里，人口54萬。2015年設，轄原無錫市錫山區鴻山街道同濱湖區江溪、旺莊、碩放、梅村、新安5個街道，新吳區人民政府駐新安街道和風路28號。
雲龍區

**雲龍區**係中國江蘇徐州一個市轄區，總面積118平方公里，人口38萬。區長周天文。
賈汪區

**賈汪區**係中國江蘇徐州一個市轄區，總面積690平方公里，人口52.07萬。區長張克。
戚墅堰區

**戚墅堰區**係中國江蘇常州以前一個市轄區，總面積32平方公里，人口8萬。2015年併入武進區。
邳州

**邳州**市，古稱邳國、下邳、東徐州，係中國江蘇徐州一個縣級市，總面積2088平方公里，人口187.49萬。市長唐健。
新沂

**新沂**係中國江蘇徐州一個縣級市，總面積1616平方公里，人口112.66萬，市長陳堂清。
蘇州高新技術產業開發區

**蘇州高新技術產業開發區**係中國江蘇蘇州一個高新技術產業開發區，總面積223平方公里，人口57萬。
蘇州工業園區

**蘇州工業園區**係中國江蘇蘇州一個工業園區，總面積288平方公里，人口78萬。
梁溪區

**梁溪區**係中國江蘇無錫一個市轄區，總面積66平方公里。2015年設立，取代被撤銷嘅崇安區、南長區同埋北塘區。
新浦區

**新浦區**係以前中國江蘇連雲港一個市轄區，總面積461平方公里，2014年同海州區合併。
東海 (搞清楚)

**[[東海]]**（）係中國東面一個海，又可以係：
*東海縣，江蘇連雲港一個縣
*東海市，日本愛知縣一個市
*東海 (南韓)，南韓江原道一個市
*日本海，韓國人講嘅東海
*南中國海，越南人講嘅東海
*東海海鮮酒家，香港酒樓
*東海 (藝人)：韓國藝人，男團Super Junior成員

方位海名
鎮江新區

**鎮江新區**，又叫**鎮江經濟技術開發區**，係中國江蘇鎮江一個新區，總面積219平方公里，人口24萬。
家麻雀

**家麻雀**（學名：***Passer domesticus***）係一種雀，生物分類入面歸麻雀屬嘅一個物種，廣泛分佈響歐洲、西亞同南亞。
歐洲金雀

**歐洲金雀**（學名：***Chloris chloris***）係一種雀，生物分類入面歸金雀嘅一個物種，廣泛分佈響歐洲、北非同西南亞。
石鴴

**石鴴**（學名：***Burhinidae***）係一種雀，生物分類入面歸鴴形目嘅一個科。
## 屬
*石鴴屬
*大石鴴屬
石鴴屬

**石鴴屬**（學名：***Burhinus***）係一種雀，生物分類入面歸石鴴嘅一個屬。
## 種
*灌木石鴴
*雙紋石鴴
*秘魯石鴴
*塞內加爾石鴴
*斑點石鴴
*歐亞石鴴
*印度石鴴
*水石鴴
歐亞石鴴

**歐亞石鴴**（學名：***Burhinus oedicnemus***）係一種雀，生物分類入面歸石鴴屬嘅一個物種，廣泛分佈響歐洲、北非同西南亞。
雀鷹

**雀鷹**（學名：***Accipiter nisus***），又叫**歐亞雀鷹**，係一種雀，生物分類入面歸鷹屬嘅一個物種，廣泛分佈響歐洲同亞洲。
鸕鶿

**鸕鶿**（學名：***Phalacrocorax***），又叫**鳥鬼**，係一種雀，生物分類入面歸鸕鶿科嘅一個屬，有超過三十個品種。

## 參考
鸕鶿科

**鸕鶿科**（學名：***Phalacrocoracidae***），或者寫做**鸕鷀科**，係一種雀，生物分類入面歸鵜形目嘅一個科。
## 屬
*鸕鶿
羅貫中

**羅貫中**（；）係元末明初小說家，多數人認為佢係《三國演義》作者。

## 出面網頁
劉伯溫

**劉基**（），字**伯溫**，係元末明初軍事家、政治人同詩人，一般叫佢**劉伯溫**。民間傳說佢曉占卜，寫咗《燒餅歌》預言將來幾百年後嘅天下大事。

## 出面網頁
三毛 (作家)

**三毛**（；），本名**陳懋平**（），亦叫**陳平**（），臺灣作家，祖籍浙江舟山，喺重慶黃桷埡鎮出世。

類:祖籍浙江
金湖

**金湖**可以係：
*金湖 (淮安)，中華人民共和國江蘇淮安一縣
*金湖 (金門)，中華民國福建金門一鎮
吳三桂

**吳三桂**（），字**長伯**，一字**月所**。遼寧綏中（遼寧省綏中縣）人，祖籍揚州高郵（江蘇省高郵市）。佢係明末清初嘅軍事家同大周（吳周）開國皇帝。

吳三桂最出名嘅事跡係大明崇禎末年守山海關嗰陣投降大清，勾結多爾袞引清兵入關，被封為**平西王**。之後協助清剿南明勢力，最後重殺埋南明最後一個皇帝永曆帝朱由榔，係中國史上其中一位出名嘅漢奸。晚年佢叛清，發動三藩之亂，並建立大周做**周太祖**，年號**昭武**。

康熙十七年八月十七（西元1678年10月2號），吳三桂喺湖南長沙病死，年六十六，死後跟廟號叫做**周太祖高皇帝**。

## 睇埋
*吳應熊
*吳世璠
*吳周
*三藩之亂
海州

**海州**可以係：
*海州 (北韓)，北韓城市
*海州區，中國兩個市轄區 
**海州區 (連雲港)
**海州區 (阜新)
戚繼光

**戚繼光**（），係明代嘉靖到萬曆年間名將，出名幫福建、廣東沿海打倭寇。佢死後30年，大明朝廷追加謚號做「武毅」，世稱「**戚武毅**」。
通州

**通州**可以係：
*南通古名
*通州區
**通州區 (北京)
**通州區 (南通)
*通州鎮，貴州黔南平塘一鎮
冰粒

**冰粒**，又叫**細冰粒**或**小冰粒**，係降水嘅一種，外形係好細粒圓珠形嘅冰，但佢又唔同雹。冰粒通常喺雨夾雪嘅情況下同雨一齊出現。

## 睇埋
*雨夾雪
*凍雨
降水

**降水**係大氣嘅水汽落返地面嘅天氣現象，最常見嘅方式係落雨同落雪，亦有其他方式如冰雹。
亞速海

**亞速海**（；；）係東歐東南面一個海，東面係俄羅斯；南面係黑海；西面係克里米亞；北面係烏克蘭。呢個海係地球入面最淺嘅海。

## 概況
呢個海嘅面積比較細，有38840km²。水深方面，平均深度先至得7m，最深位凈去到14m，最淺嘅地方先至得0.9m（相當於泳場啲兒童池嘅最深水深位到）。而海水含鹽量先至得9～11‰。入面主要出產黑海棱鯡、鯷、鯿等魚類。

## 地圖位置

## 有關嘅書
* 中国少年儿童百科全书 自然·环境 第210页　浙江教育出版社  ISBN·7-5338-1946-2/G·1942
*

類:地球之最
馬摩拉海

**馬摩拉海**係土耳其西面一個海，東面係細亞細亞半島，南面係地中海，西面係巴爾幹半島，北面係黑海。
伊奧尼亞海

**伊奧尼亞海**係南歐一個海，東面係巴爾幹半島嘅阿爾巴尼亞同希臘；南面係地中海；西面係意大利半島同西西里；北面係亞德里亞海。
愛爾蘭海

**愛爾蘭海**係西歐不列顛群島一個海，東面係大不列顛島；南面係塞爾特海；西面係愛爾蘭島；北面係北大西洋。
塞爾特海

**塞爾特海**係西歐不列顛群島南面一個海，東面係英國威爾斯、英倫海峽同法國布禮斯；南面係比斯開灣；西面係大西洋；北面係愛爾蘭同愛爾蘭海。
雨夾雪

**雨夾雪**，喺加拿大叫**濕雪**，係降水嘅一種，係雨同雪（或者冰粒）嘅混合。

雪花落緊嗰陣，經過氣溫高過冰點嘅氣層，就會溶做水滴，但再經過氣溫低過冰點嘅氣層一段時間，部份水滴重新凝固做雪花或者冰粒，呢個現象就係雨夾雪。

## 睇埋
*冰粒
*凍雨
凍雨

**凍雨**，加拿大叫**冰雨**，係降水嘅一種，主要係過冷嘅雨水。

雪花落緊嗰陣，經過氣溫高過冰點嘅氣層，就會溶做水滴，但再經過氣溫低過冰點嘅氣層一段短時間，水滴唔夠時間重新凝固，但會係過冷狀態，到地面嗰時如果低過冰點，就會即刻結冰，呢個現象就係凍雨。

## 影響
喺市區，冰雨可以令路面情況非常危險，除咗馬路會有 ｢黑冰｣，令揸車危險之外，行人都好易仆親，預防方法係糝沙，或者喺冇咁凍嘅地方可以糝鹽。

喺用架空電䌫嘅地區，持續嘅冰雨可以因為電䌫承受唔起冰嘅重量而折斷，而導致廣泛停電，例如喺1998年南安省同南魁北克省落咗五日冰兩，結果450萬人斷電，幾個星期之後電力先恢復正常。

## 睇埋
*雨夾雪
*冰粒

## 攷
第勒尼安海

**第勒尼安海**係南歐一個海，東面係意大利半島；南面係地中海同西西里；西面係意大利沙甸島同法國科西嘉島；北面係利古里亞海。
利古里亞海

**利古里亞海**係南歐一個海，北面同東面係意大利半島；南面係第勒尼安海同法國科西嘉島；西面係地中海。
挪威海

**挪威海**係挪威西北一個海，東面係巴倫支海同挪威；南面係北海；西面係冰島同法羅群島；北面係格陵蘭海。
## 地圖位置
白海

**白海**係俄羅斯西北一個海，東北面係巴倫支海；東面係卡寧半島；西面係卡累利阿；北面係科拉半島。
三毛

**三毛**可以指：
*張樂平漫畫《三毛流浪記》系列嘅主角；
*三毛 (作家)，臺灣作家
*洪金寶，香港演員，乳名「三毛」
*林英傑，中華職棒興農牛嘅投手，綽號「三毛」
*漫畫《HUNTER×HUNTER》中揍敵客家族嘅看門狗
*三角人民幣
*網絡評論員，中國大陸用語，受僱發表有利於中國政府或相關部門評論嘅人員，另稱為「五毛黨」、「五毛」
石門

**石門**係用石整嘅門噉解 。重可以係：

*石門 (廣州)：廣州嘅地名，宋元羊城八景之一。
*石門 (香港)：香港嘅地名。
*石門 (湖南)：湖南常德嘅縣。
*石門國家森林公園：簡稱**石門**，廣州嘅一間森林公園，全廣州最高峰喺嗰邊。
*克難關：又叫**石門**，臺灣太魯閣國家公園嘅景區。
*石家莊：河北嘅城市，舊名叫**石門**。
*石門區：中華民國新北市嘅區。
*石門鎮：多處。
*石門站：多處。
*石門鄉：多處。
*石門村：多處。
大廣高速公路粵境段

（中國高速公路代碼：**G45**）係中國廣東嘅一條高速公路，2015年12月31號開通，喺廣州東北邊嘅從化、惠州龍門縣西北邊、韶關東南邊嘅新豐、及河源連平西北邊。喺韶關新豐嘅永興站到會前站嗰橛屬武深高速（中國高速公路代碼：**G04<small>22</small>**）嘅一部份。

呢條高速最東北邊嘅九連山站屬廣東同江西嘅交界。高速公路開通後，一直以嚟，出入口有轉換粵通卡及贛通卡嘅收費站，不過喺2020年1月1月取消咗省界收費站後，呢個措施亦正式取消。

## 工程
呢條高速公路喺2012年9月27號開始喐手起，2015年12月30號起好兼正式通車。

## 出入口同連接嘅道路

* 注意：惠州龍門縣境內冇出入口上落。

## 攷

類:廣州嘅高速公路
類:惠州嘅高速公路
類:韶關嘅高速公路
類:河源嘅高速公路
類:廣東嘅高速公路
從莞深高速公路

（中國高速公路代碼：**S29**）係中國廣東嘅一條高速公路，喺廣州從化、增城、東莞同深圳龍崗區入面。

## 工程
呢條高速分開咗三橛起好：
*增城⇄衛東：2009年8月28號喐手起，2012年9月27號起好嗮兼通車。
*塘清⇄石排：2010年3月23號喐手起，2017年1月12號起好嗮兼通車。

## 出入口同連接嘅道路

類:廣州嘅高速公路
類:東莞嘅高速公路
類:廣東嘅高速公路
廣州蓄能水電廠

係中國廣東廣州嘅一間抽水蓄能嘅發電廠，喺1991年12月起，1994年起好，喺從化呂田鎮東邊，105國道嘅K2446標記位。佢亦係中國第一間抽水蓄能發電廠。

## 註

類:從化
類:廣州旅遊景點
石門 (香港)

**石門**（）係香港一地，歸新界沙田區，沙田新市鎮東北部。喺城門河東岸，西南面有小瀝源渠通出城門河。西南圓洲角，東南小瀝源。石門有工業區，叫**石門工業區**，續火炭後，沙田區內第二個工業區。通車，設石門站，同時亦建成多個住宅。區內工業大廈，亦慢慢變成寫字樓。

## 交通
*石門站 (香港)
響水峽

**響水峽**（）係中國廣東廣州嘅一個冇咗嘅旅遊景區，喺從化呂田鎮塘田村，105國道嘅K2448標記位。2008年9月29號開業，2013年2月9號因爆出股權同土地租金爭拗而執笠。

## 史
景區喺2008年9月29號開業，喺2012年底之前，吸引咗好多周邊城市啲遊客嚟玩，尤其喺2009年暑假有好多人嚟幫襯，啲車甚至排到出105國道。2013年初，由於景區股東要重新規劃過景區嚟起過，所以將景區執咗，而附近周邊嘅農家樂生意一落千丈，冚唪唥都執嗮。而家個景區係一個好多雜草嘅地方。

## 註

類:已經取消或拆咗嘅廣州公園
類:從化
三毛流浪記

《**三毛流浪記**》係中國漫畫家張樂平由1935年開始創作嘅漫畫系列。漫畫主角「三毛」到宜家都係中國大陸最出名同最得人鍾意嘅虛構角色之一。

類:中國漫畫
金融街

**金融街**可以係：

* 金融街 (香港)：香港一條街；
* ：北京一條街；
* ：北京西城區一個街道；
* ：一間喺深圳證券交易所上市嘅房地產公司。
梅坑鎮

**梅坑鎮**（）係中國廣東韶關轄下嘅一個鎮，喺新豐西南邊。

## 敘述
*總面積：310km²
*轄下社區數：2
*轄下村數：20
*戶籍人口：27850人
*:農業人口：26814人
*:流動人口：1036人 

## 出面網頁
*梅坑镇简介
英國君主一覽

下面係**[[英國君主]]**‎一覽（由1707年聯合法令計）：
*安妮女王（Queen Anne）
*佐治一世（George I）
*佐治二世（George II）
*佐治三世（George III）
*佐治四世（George IV）
*威廉四世（William IV）
*維多利亞女王（Queen Victoria）
*愛德華七世（Edward VII）
*佐治五世（George V）
*愛德華八世（Edward VIII）
*佐治六世（George VI）
*伊利沙伯二世（Elizabeth II）
*查理斯三世（Charles III）
大不列顛王國

**大不列顛王國**（）係歐洲舊時一國，1707年由蘇格蘭王國同英格蘭王國合併，係現代英國嘅雛型。1801年，佢再同愛爾蘭王國合併，國號改做大不列顛愛爾蘭聯合王國。
安妮女王

**安妮女王**（，）係大不列顛王國頭一位君主，亦兼任愛爾蘭王國君主，1702年到1714年在位。
佐治二世 (英國)

英王**佐治二世**（，）係大不列顛王國兼愛爾蘭王國國王，同時係漢諾威選侯**基奧格二世·奧古斯特**（），1727年到1760年在位。
佐治一世 (英國)

英王**佐治一世**（，）係大不列顛王國兼愛爾蘭王國國王，1714年到1727年在位。佢亦係漢諾威選侯**基奧格一世·路德維希**（），1698年到1727年在位。
佐治三世

英王**佐治三世**（，），1760年到1800年係大不列顛王國兼愛爾蘭王國國王，1801年到1820年係聯合王國國王。佢亦係漢諾威選侯**基奧格三世·威廉·腓特烈**（，1760年到1807年在位）、漢諾威王**基奧格三世**（，1814年到1820年在位）。

佐治三世任期六十年。期間英國喺七年戰爭打贏法國，國力得以提升；之後喺美國獨立戰爭輸咗冇咗一大片北美殖民地；再之後對法國嘅法國大革命戰爭同埋拿破崙戰爭，最後以滑鐵盧戰役嘅勝利告終。

同樣喺任內，佐治三世試過幾次精神病發作，1810年嗰次之後，佢大仔威爾斯親王佐治做咗攝政王子，而佢自己就再好唔返。佐治三世1820年駕崩之後，威爾斯親王佐治成為佐治四世。

## 註
弒人如犬

《**弒人如犬**》（***Shooting Dogs***）係2005年英國電影，由尊赫特、曉治丹斯，用盧旺達大屠殺做故仔背景。
佐治四世

英王**佐治四世**（，）亦係漢諾威王**基奧格四世**（），1820年到1830年在位。佢喺1811年至1820年父王佐治三世無能力統治嗰時做過攝政。

## 攷
 
* Baker, Kenneth. "George IV: a Sketch." *History Today* 2005 55(10): 30-36. Issn: 0018-2753 Fulltext: Ebsco  
*   
*
威廉四世 (英國)

英王**威廉四世**（，）亦係漢諾威王**威廉**（），1830年到1837年在位。死後英王位由姪女維多利亞繼承，漢諾威王位由細佬恩斯特·奧古斯特一世繼承。
象人

**象人**（**The Elephant Man**，原名**Joseph Carey Merrick**，），係英國一位身體嚴重畸形嘅人，因為個頭好大、手腳好粗，所以叫佢做象人，成因係有個好罕見嘅先天病。
尊赫

**尊赫**（；；）係英國演員，出名作品包括《日月精忠》、《午夜快車》、《象人》。

類:英國男演員
曉治丹斯

**曉治丹斯**（**Hugh Dancy**，），係英國演員，出名作品包括電影《亞瑟王》、電視劇《沉默的羔羊前傳》。

## 出面網頁

* 

類:英國男演員
象人 (電影)

《**象人**》（***The Elephant Man***）係1980年美國電影，由大衛連治執導，尊赫特、安東尼鶴堅斯、安賓歌羅馥主演，用象人做故仔背景。

## 出面網頁
*
大衛連治

**大衛連治**（**David Keith Lynch**，）係美國導演，出名作品包括電視劇《迷離劫》、電影《象人》、《失憶大道》。

## 出面網頁
* 
*
安賓歌羅馥

**安賓歌羅馥**（**Anne Bancroft**，）係美國演員，憑電影《苦海奇人》攞到1962年奧斯卡金像獎最佳女主角獎。

類:奧斯卡金像獎最佳女主角
安東尼鶴堅斯

**安東尼鶴堅斯**（，）係英國威爾斯演員，憑電影《沉默的羔羊》攞到1991年奧斯卡金像獎最佳男主角獎。

## 出面網頁

類:英國男演員
類:奧斯卡金像獎最佳男主角
愛爾蘭王國

**愛爾蘭王國**（古代愛爾蘭蓋爾文：**Ríoġaċt Éireann**；現代；），係大不列顛王國曾經嘅共主邦聯國，由英王亨利八世通過《》建立，取代之前嘅。喺《》通過咗之後，愛爾蘭同大不列顛合併成大不列顛愛爾蘭聯合王國，愛爾蘭徹底失去獨立地位。

## 參考


類:愛爾蘭史
梁鼎芬

**梁鼎芬**（；），字**星海**（），號**節庵**（）、**不回山民**（），廣東番禺人，清朝後期學者、藏書家，「嶺南近代四家」之一，作品集有《紅樓詞》等。
沈從文

**沈從文**（；；威式拼音：**Shen Ts'ung-wen**），本名**沈岳煥**（），字**崇文**（），湖南鳳凰人，中國作家、文化史學家。先後做過國立青島大學講師、西南聯大中文系教授。作品有《邊城》、《中國古代服飾研究》等。

佢差啲就攞到1988年度嘅諾貝爾文學獎，但咁啱喺嗰年過身。

## 攷

## 出面網頁
巴南

**巴南**（）係重慶主城九區之一。

## 景點
*南溫泉
*東溫泉
*雲篆山
*孔公館

## 行政區劃
巴南區下轄8街道14鎮：龍洲灣街道、魚洞街道、花溪街道、李家沱街道、南泉街道、一品街道、南彭街道、惠民街道；界石鎮、木洞鎮、雙河口鎮、麻柳嘴鎮、豐盛鎮、二聖鎮、東溫泉鎮、姜家鎮、天星寺鎮、接龍鎮、石灘鎮、石龍鎮、跳石鎮、安瀾鎮。

## 攷
貢茶

**貢茶**，係起源自臺灣嘅嘢飲鋪，至出名賣珍珠奶茶，2006年開張，2009年到香港開頭一間海外分舖，而家喺東南亞、澳紐、日韓、美加等地都有分舖。

## 出面網頁
*貢茶網站
格勒諾勃

**格勒諾勃**（；普羅旺斯文：**Grenoblo**），係法國伊澤爾省首府，全國第16大城，人口約莫16萬。
蘭斯

**蘭斯**（）係法國香檳亞丁一座城，全國第12大城，人口約莫18萬。佢係其中一個出名出產香檳酒嘅城。
第戎

**第戎**（）係法國黃金丘首府，全國第17大城，人口約莫15萬。佢最出名係出第戎芥辣，亦出名出葡萄酒。
## 參考

## 連出去

* Gazetteer Entry
尼姆

**尼姆**（；烏切坦文：**Nimes**；源自拉丁文名**N<small>EMAVSVS</small>**）係法國加爾省首府，全國第18大城，人口約莫15萬。
加萊

**加萊**（），又寫做**加來**，係法國 上法蘭西 加來海峽省嘅一座城，人口約莫7萬。佢係法國喺英倫海峽最主要嘅港口。

## 文獻

類:法國城市
江津區

**江津**（）喺中國嘅西南地區，古名**江陽**（），而家係中華人民共和國重慶市嘅一個市轄區，亦係革命家聶榮臻嘅鄉下。江津特產有石蟆橄欖、几江白酒、江津米花糖等。

## 史
*南齊永明五年（487年）建江州縣；西魏改成江陽縣，縣治喺江津順江；北周閔帝元年（557年）將縣治遷去江。
*隋朝開皇十八年（598年）改成江津縣。
*清朝到民國，江津縣属四川省。 
*1949年12月，江津属四川璧山專區。
*1951年1月，璧山專區由璧山縣遷嚟江津縣，改名叫江津專區，重係属四川省。
*1960年，江津專區駐地遷去永川，重叫江津專區，後嚟改名叫江津地區；1981年改名叫永川地區。
*1983年2月，撤銷永川地區併入重慶市，江津縣歸重慶市管。
*1992年，江津縣設市，係四川省下轄嘅縣級市（重慶市代管）。
*1997年，重慶成咗直轄市，江津市劃畀重慶。
*2006年，江津撤市，改設江津區。

## 景點
*四面山
*艾坪山黃桷故道
*黑石山
*塘河古鎮
*中山古鎮
*清溪溝
*駱來山風景區
*石門鎮

## 行政區劃
分成4街道、24鎮：
*街道：几江街道、德感街道、雙福街道、鼎山街道
*鎮：油溪鎮、吳灘鎮、石門鎮、朱楊鎮、石蟆鎮、永興鎮、塘河鎮、白沙鎮、龍華鎮、李市鎮、慈雲鎮、蔡家鎮、中山鎮、嘉平鎮、柏林鎮、先鋒鎮、珞璜鎮、賈嗣鎮、夏壩鎮、西湖鎮、杜市鎮、廣興鎮、四面山鎮、支坪鎮

## 攷
綠洲

**綠洲**（）係一個地理名詞，分佈喺有河流經過或有地下水出嚟嘅洪水沖積扇而形成嘅邊緣地帶，或高山冰雪融化後流經嘅山麓地區。佢嘅水源好豐富，氣候適宜、土地好肥、莊稼同植物生得比較好。

佢嘅面積唔係好大，部分比較大嘅綠洲已經成為農業發達同人口集中嘅居民區。

## 有關嘅書
* 中国少年儿童百科全书 自然·环境 第185页　浙江教育出版社 ISBN 7-5338-1946-2/G·1942

## 出面網頁
* オアシス - Yahoo!百科事典

類:地形
類:水同環境
江津

**江津**可以係：
;
* 江津區：中國重慶嘅轄區
* 江津 (足球員)：前中國國家隊足球守門員，參加過2002年FIFA世界盃。
;
* 江津市 (日本)：四國地方島根縣嘅地級市
* 江津站：西日本旅客鐵道嘅車站
* 江津立交：山陰自動車道嘅立交
* ：國道9號嘅一條道路。
* 江津町：四國地方島根縣嘅地名
* 江津湖：九州地方熊本縣嘅湖
## 撤銷咗嘅地名
;
*江津縣／江津市 (四川)：重慶江津區嘅前稱
*江津專區：四川撤銷咗嘅專區
*江津地區：四川撤銷咗嘅地區
;
*江津町（那賀郡）：島根撤銷咗嘅町名
優紅蛺蝶

**優紅蛺蝶**（學名：***Vanessa atalanta***）係種鮮豔嘅蝴蝶，可以響歐洲、亞洲同北美洲溫帶地區見到。
綦江區

**綦江**（綦讀其，）喺中國嘅西南地區，古名**隆陽**（）、**綦市**（）、**大綦市**（）等，中華民國統治大陸後期做過**大韓民國臨時政府首都**，而家係中華人民共和國重慶市嘅一個市轄區，號稱「重慶南大門」。東邊憑住南川，南邊接貴州鰼水、桐梓，西連江津，北靠巴南。2011年，綦江縣同萬盛區（南桐礦區）合併成綦江區。

## 史
*唐朝武德二年（619年），置隆陽縣。
*明夏天統元年（1363年），設綦江縣。
*1927年，綦江縣係國民革命軍第二十一軍防地。
*1939年3月，大韓民國臨時政府入駐綦江。
*1940年9月，大韓民國臨時政府搬趄。
*1958年11月，綦江重新劃咗畀重慶。
*2011年，綦江縣同萬盛區合併成綦江區。

## 大韓民國臨時政府首都
1939年3月，大韓民國臨時政府由柳州搬嚟綦江。大韓民國臨時政府喺綦江做咗3樣有歷史意義嘅事：聯合統一各愛國團體同黨派、改組臨時政府、籌建韓國光復軍，所以綦江亦被韓國人睇作「靈魂故鄉」。1940年9月，臨時政府嫌綦江離市區遠過頭，搞光復工作唔就手，於是搬趄，走去重慶巴南屏都鎮，無耐又搬去而家嘅渝中。

## 景點
* 黑山谷
* 萬盛石林
* 東溪鎮
* 大韓民國臨時政府綦江舊址
* 古劍名山
* 中峯蟠龍旅遊區
* 老瀛山恐龍足跡
* 銅鼓灘漂流
* 白雲觀
* 丁山湖
* 天臺山
* 長田山
* 清溪河

## 行政區劃
分成5街道、25鎮：
*街道：古南街道、文龍街道、三江街道、万盛街道、東林街道
*鎮：石角鎮、東溪鎮、趕水鎮、打通鎮、石壕鎮、永新鎮、三角鎮、隆盛鎮、郭扶鎮、篆塘鎮、丁山鎮、安穏鎮、扶歡鎮、永城鎮、新盛鎮、中峯鎮、關壩鎮、叢林鎮、石林鎮、金橋鎮、黑山鎮

## 交通
*川黔鐵路
*210國道
*綦萬高速
*蘭海高速

## 攷
埃克斯勒班

**埃克斯勒班**（），係法國隆河-阿爾卑斯嘅城鎮，出名有溫泉，係度假勝地。
收復失地運動

**收復失地運動**（**Reconquista**）係西歐伊比利亞半島一場運動，由718年持續到1492年，基督教政權逐漸贏返之前輸畀伊斯蘭政權嘅國土。
天體

**天體**，又叫**星體**，係太空入面嘅天然物體，包括各種恆星、行星、小行星、衞星。

喺地球，除咗太陽同月光之外嘅任何天體都可以叫做**星星**。
天然資源

**天然資源**，又叫**自然資源**，係大自然入面天然存在嘅各種資源，包括日光、大氣、水、地、礦物，同埋各式各樣嘅野生動物同植物。
觀象臺

**觀象臺**，又叫**觀測臺**，係觀測自然現象嘅建築或者機構，譬如主要觀測天文現象嘅叫天文臺（亦有例外）；主要觀測氣象嘅叫氣象臺。
天堂頂 (廣州)

**天堂頂**（）係中國廣東嘅一座山，喺廣州從化、增城同惠州龍門縣交界，亦係石門國家森林公園同南崑山國家森林公園嘅最高峰。海拔1210m。呢座山既係廣州地區嘅最高峰，又係惠州地區嘅最高峰。

## 名
座山嘅山頂因為一年365.25日都俾雲霧籠罩住，好似喺天入面噉，所以「天堂頂」嘅名係噉嚟。

## 概況
山體主要由燕山第四期嘅黑雲母花崗岩整成，表層啲泥大多數係山地嘅紅泥。海拔1000米以下啲植被大多數係亞熱帶常綠雨林，主要有殼鬥科、樟科、山茶科、金縷梅科、木蘭科等下面嘅屬，1000米以上大多數係山地草甸。另外重有50幾種藥用植物，100幾種油料同纖維植物，卌幾種澱粉植物同70幾種鳥類動物。

山頂比地面低7.3℃，比廣州市區低8～9℃，喺冬天最凍嗰時，極端最低氣溫可以去到-8.6℃，佢亦係廣州同惠州地區最凍嘅地方。喺山頂重有嚿天王石，佢同附近嘅天堂二峯、馬騮額、橫坑頂形成四大雄峰。一到太陽落山時可以望到好陡嘅山崖。上到山頂可以感受到「遠山時明滅」同「高峽出平湖」嘅壯觀景象。喺山頂，天晴時可以睇到天王石、天堂二峯、馬騮額、橫坑頂、睇日出同日落、林海、雲海；甚至連流溪河、從化溫泉、良口鎮嘅部分景區、流溪河水庫、廣州蓄能水電廠、惠州嘅南崑山等大自然風光。

## 路線
目前有3條路可以上山頂上呢座山頂：

### 上山注意事項
上山方面，雖然南崑山國家森林公園方允許遊客上去山頂睇靚景，但係石門國家森林公園方唔畀遊客上山頂，即使要上去都要經過園林部門批准先至得。而石門方之所以唔畀遊客上山頂，係因為嗰個景區暫未開放，加上條路超難行，半佬重有蛇出現，相反冇其它設施響度，而且除巡山員外就冇其它人，加上有好大安全隱患兼手機冇信號，一旦出冬瓜豆腐，冇人可以幫到你。雖然係噉，但三仙會天堂附近嘅石門香雪景區隔籬有條路仔可以直接上山，去到天堂頂，而且平時冇乜人理。

另外，石門國家森林公園同南崑山國家森林公園嘅門飛係唔互通嘅，穿過呢兩個景區嘅話必須要重新畀錢。

## 事件
### 廣州14位大學生蕩失路被困
2012年10月5號，廣州有14位學生喺石門國家森林公園，計劃上去天堂頂玩。落山嗰時本嚟按原路返落山，但落山時遇到幾位驢友話有條近路可以落山，結果喺半佬蕩失路，加上嗰時天開始黑而被困喺山入面。警方接報之後，廣東省公安廳、廣州市委、廣州市人民政府，廣州市公安局，從化市委（今日嘅從化區委）、從化市人民政府（今日嘅從化區人民政府）、惠州市龍門縣同增城市（今日嘅增城區）等各級領導專門作出批示而馬上部署，展開救援工作，從化市公安局副局長帶咗差唔多80位民警，喺溫泉鎮、良口鎮政府，廣州市衛生局、廣州市林業局等單位配合而開始入山救人，民警重嗌埋住喺石門公園附近且識附近山況啲村民做嚮導，甚至喺10月6號中午出動埋直升機嚟協助救援。喺當年10月6號差唔多太陽落山時先至救返佢哋。直到當晚21點，全體正式坐返廣州嘅大巴返去。
### 東莞1位20歲青年蕩失路，被困兩日一夜。
2016年7月2號，東莞有位温氏嘅20歲僆仔自己一個人喺從化良口鎮爬山上到天堂頂，到咗山頂之後由於嗰日落大雨，就順住向山下行，結果蕩失路，困咗喺山谷入面。警方接報之後迅速組織冚唪唥嘅大嶺山派出所民警同管理處護林隊成卅人到石門公園嘅天堂頂一帶救人，半佬重嗌埋從化區公安局巡警大隊同灌村派出所十幾位差佬增援，但由於報警人畀嘅信息太少同林區面積比較大，加上網絡信息唔穩定，好難判斷到僆仔喺邊度蕩失路。後嚟僆仔通過幾個手機定位都未搵到，凈可以逐個排查，搵到第二日晚黑都未搵到。7月3號深夜重嗌埋廣州藍天救援隊，重帶埋最精確嘅GPS定位嚟幫手，到咗朝早6點又再上山搵人，搵咗3個鐘頭卒之搵得返。由於温氏嘅僆仔連續超過24個鐘冇食嘢，即使救援隊員喺佢廿米近嗌佢都冇人應。救援隊搵到佢之後休息咗成2個鐘重及時補充營養之後，重及時救咗佢落山。喺事發後嘅第三日12點幾，被困喺天堂頂嘅温氏僆仔終於救返。
### 規劃上山徒步路線

2016年7月28號，廣州市人民政府第一次針對上山啲驢友而整咗1Mm路程嘅上山路線規劃，其中一期示範段100km，最先揀咗從化60km嗰路段做試點。其中包括咗上去天堂頂嘅路線（天堂頂綫）。同年11月11號，工程正式完工而對外開放。
### 兩位自己揸車嘅人失聯
2017年9月8號上晝，有位揸車人士揸部梅州車牌嘅豐田越野車從佛山開始，帶咗位分別喺越秀區同從化當地人及學生去到良口鎮良平村（碧水峽附近）上去天堂頂玩，但同日16:00開始失聯，部車亦碌咗落山。警方接報之後，搜救人員馬上第一時間先問清楚嗰日嘅值班領導同村幹部等有關人員喺2017年9月8號上晝附近究竟發生咩事，重查埋閉路電視嚟追蹤失聯人員曾經喺邊度出現過。查到失聯人員之後，搜救人員馬上組織埋當地村民同村委、差人、衛生院、從化區登山協會，及越野車隊成十幾部越野車嚟參加搜救行動，直到9月10號凌晨喺碧水峽附近個山溝發現咗懷疑失聯人員揸過部越野車，重發現車頂有帶血跡嘅紙巾，喺同日11:57發現到兩位受咗傷嘅失聯人員而救落山，兩個鐘頭後亦交畀醫療部門處理。

## 有關
* 石門國家森林公園
* 南崑山國家森林公園

## 睇埋
* 鷄枕山

## 註同攷
;註

;攷

類:廣州嘅山
類:惠州嘅山
類:從化
類:龍門
禾雀花

**禾雀花**（；學名：**），又叫，係豆科油麻藤屬嘅常綠木質藤木，喺中國嘅江西、福建、廣東、廣西、貴州、四川等省嘅海拔800～2500米啲山地，有陽光嘅地區可以搵到。

呢種植物喺中國大陸列入咗國家二類保護植物。

## 名
由於佢啲花好似禾雀噉而改成噉嘅名。

## 樣
老莖外皮暗啡色，斷面淡啡紅色，有3～4偏向內心嘅同心圓，斷面先流白汁，2～3分鐘後有血紅色汁出現；幼莖有打掂嘅溝槽，皮窿係凸出嘅啡色結構，冇毛或節間披住毛。葉係羽狀複葉，大葉長17～30cm；托葉早落；細葉長而窄，長9～16cm，闊2～6cm，有疏嘅短毛。花長20～38釐米，一次生20～30朵， 好似一拃嘢噉；花萼入面同出面都披住淺啡色嘅毛黐住，出面俾啡紅色就嚟甩嘅粗刺毛響度；萼筒係闊嘅杯形，長1～1.5cm，寬1.5～2.5cm，有2條側齒三角形，其中最下齒係窄嘅銳角三角形，長5～15cm，上唇係闊嘅銳角三角形，大多數同側齒一樣長；花冠白色或帶綠白色，花瓣一般係熒光綠、白色比較多，長3.5～4.5釐米，先端比較圓；子房密披住直嘅暗啡色短毛；每年4～6月開花。果係帶型嘅木質結構，長30～45cm，闊35～45mm，厚10～15mm，好似啲念珠噉，有啡紅色嘅短絨毛，但細果成日係啡紅色好似就嚟甩嘅剛毛；每年6～11月結果。籽係紫黑色，好似個腎噉，有5～13粒，長大概28mm，闊2cm，厚8～10mm，大多數有光澤。

## 適應環境
呢種植物好潮濕環境入面生。

## 用途
呢種植物可以俾人當成花噉睇。但佢啲籽有毒，唔食得。
### 藥用

佢嘅梗可以做藥。有强筋骨同通筋活絡、補血嘅功效；民間一般用嚟做經活絡同强筋骨嘅草藥。

## 相

## 連出去

*  白花油麻藤 Mucuna birdwoodiana Tutch. 中国植物志
* 白花油麻藤 Mucuna birdwoodiana 中国植物图像库
* 禾雀花 百花门
* 禾雀花图片和介绍 360Doc个人图书馆
* 南蓮園池-白花油麻藤/禾雀花 樹木谷
* 梅林山公园的禾雀花已经绽放 深圳政府在线
*春天已到来，赏花正当时 中国江门网

類:油麻藤屬
類:四季常綠植物
類:藤木
類:花卉
類:藥用植物
類:有毒植物
江北 (重慶)

**江北**（）係中華人民共和國重慶市嘅一個市轄區。江北有中國西南地區第一條「中國著名商業街」觀音橋商圈、中國第一個內陸保稅港兩路寸灘保稅港區同金融核心區江北嘴中央商務區。

## 史
*明朝係重慶府巴縣江北里、江北鎮。
*清朝乾隆十九年（1754年），置江北廳；二十四年（1759年），江北廳域擴大，獨立建置，史稱「江巴分治」。
*1935年，江北城區被編成重慶市第五區；1939年分成第九區同第十區；1941年又加個第十六區。
*1950年6月，原第九區同第十區合併成重慶市第二區，原第十六區改成重慶市第七區；1952年撤銷第七區併入第六區，同年10月將原第七區劃畀第二區。
*1955年10月，重慶市第二區改名叫江北區。

## 景點
*鴻恩寺森林公園 
*鎏嘉碼頭 
*重慶科技館 
*徐悲鴻舊居

## 行政區劃
分成9街道、3鎮：
*街道：華新街街道、江北城街道、石馬河街道、大石壩街道、寸灘街道、觀音橋街道、五里店街道、郭家沱街道、鐵山坪街道
*鎮：魚嘴鎮、復盛鎮、五寶鎮

## 聯誼城邦
*北拉斯維加斯（2015年10月21號）

## 睇埋
*鐵山坪監倉

## 攷
江陽

**江陽**（）喺四川盆地南部，長江同沱江交匯處，係四川瀘州首府、市轄區。

## 史
*西漢景帝六年（前151年）置江陽縣。
*東漢建安十八年（213年）置江陽郡。

## 行政區劃
*街道：南城街道、北城街道、大山坪街道、鄰玉街道、藍田街道、茜草街道、華陽街道
*鎮：泰安鎮、黃艤鎮、彌陀鎮、況場鎮、通灘鎮、江北鎮、方山鎮、丹林鎮、分水嶺鎮、石寨鎮

## 攷
白茫潭水庫

（注意茫字有地名變音，讀芒果嘅芒），又叫**紅楓湖**（），係中國廣東廣州嘅水庫，喺從化溫泉鎮桃園村東北邊嘅石門國家森林公園嘅西北角。

水庫佔地面積218畝，喺每年春夏時期有好多花開同雀嚟呢度，秋冬時節有好多紅葉出現。

## 攷
* 石门景区叙述——水域风光
* 石门红枫湖 石门国家森林公园

類:廣州嘅水庫
類:從化
大渡口

**大渡口**（）係中華人民共和國重慶市嘅一個市轄區，喺主城區西南部。大渡口源於清朝道光年間設嘅馬桑溪義渡（即係免費渡江嘅意思），呢個渡口號稱係「十里長江第一渡」，所以叫「大渡口」。

## 行政區劃
分成5街道、3鎮：
*街道：新山村街道、躍進村街道、九宮廟街道、茄子溪街道、春暉路街道
*鎮：八橋鎮、建勝鎮、跳磴鎮

## 攷
大渡口 (搞清楚)

**大渡口**可以係：
*大渡口區：
**大渡口，重慶市轄區
*大渡口鎮：
**大渡口 (四川)，喺四川瀘州 
**大渡口 (安徽)，喺安徽東至
南岸 (搞清楚)

**南岸**可以係：
*南岸區：
**南岸，重慶市轄區
*南岸鎮：
**南岸鎮，喺雲南綏江
*南岸街道：
**南岸街道 (廣東)，喺廣東高要 
**南岸街道 (四川)，喺四川宜賓 
*南岸鄉：
**南岸鄉，舊時廣州河南嘅一個鄉村，喺而家洲頭咀附近
## 睇埋
*東岸
*西岸
*北岸
九龍坡

**九龍坡**（）係中華人民共和國重慶市嘅一個市轄區，喺主城區西南部。

## 行政區劃
分成8街道、11鎮：
*街道：楊家坪街道、謝家灣街道、石坪橋街道、黃桷坪街道、石橋舖街道、二郎街道、渝州路街道、中樑山街道
*鎮：九龍鎮、華巖鎮、白市驛鎮、西彭鎮、銅罐驛鎮、陶家鎮、走馬鎮、含谷鎮、巴福鎮、金鳳鎮、石板鎮

## 景點
*華巖寺
*走馬鎮

## 聯誼城邦
*釜山廣域市中區（2012年7月5號）
沙坪垻

**沙坪垻**（）係中華人民共和國重慶市嘅一個市轄區，喺主城區西部。舊名**沙磁區**（），1950年改名叫重慶市第三區，1955年定名叫沙坪垻。沙坪垻亦係重慶大學城所在地。

## 行政區劃
分成16街道、8鎮：
*街道：覃家崗街道、渝碚路街道、沙坪垻街道、小龍坎街道、天星橋街道、土灣街道、新橋街道、雙碑街道、石井坡街道、童家橋街道、磁器口街道、山洞街道、陳家橋街道、虎溪街道、西永街道、聯芳街道
*鎮：歌樂山鎮、井口鎮、青木關鎮、鳳凰鎮、回龍垻鎮、土主鎮、曾家鎮、中樑鎮

## 景點
*磁器口鎮
*白公館
*渣滓洞
*歌樂山

## 聯誼城邦
*維也納一區（2004年9月30號）
綦江

**綦江**（）係長江嘅支流，出自貴州桐梓，向北流到重慶江津匯入長江。支流有洋渡河、藻渡河、扶歡河、郭扶河、蒲河、三角河、清溪河等。
渝北

**渝北**（）係中華人民共和國重慶市嘅一個市轄區。

## 景點
*多功城
*重慶園博園
*兩江國際影視城
*統景溫泉度假區
*龍興古鎮
*張關水溶洞風景區
*地下小三峽
*玉峯山森林公園
*重慶中央公園
*巴渝民俗文化村
*龍頭寺公園

## 行政區劃
分成19街道、11鎮：
*街道：龍溪街道、龍山街道、龍塔街道、雙鳳橋街道、兩路街道、回興街道、雙龍湖街道、仙桃街道、鴛鴦街道、人和街道、天宮殿街道、翠雲街道、大竹林街道、悅來街道、王家街道、禮嘉街道、金山街道、康美街道、寶聖湖街道
*鎮：石船鎮、洛鎮、龍興鎮、大鎮、古路鎮、統景鎮、大盛鎮、木耳鎮、興隆鎮、茨竹鎮、玉峯山鎮
羅勳奴·錫高韋亞·迪爾·布爾高

**羅勳奴·錫高韋亞·迪爾·布爾高**（，；），簡稱**羅勳奴**（），係一位西班牙足球員，曾經效力過馬德里體育會同埋香港超級聯賽球會傑志等等。
大韓民國臨時政府

（），係日韓合併之後，1919年喺中華民國上海成立、後來搬去重慶嘅一個臨時政府，被稱作係「大韓民族獨立運動嘅聖殿」。
類:朝鮮史
普通赤楊

**普通赤楊**（；學名：**）係樺木科赤楊屬嘅落葉喬木，主要分佈響歐洲地區。

## 註

類:赤楊屬

類:喬木
黑孜然

**黑孜然**（；學名：*Nigella sativa*），又叫**黑籽**（），植物學又叫，係毛茛科黑種草屬嘅草本植物，原產地中海地區，而家喺地中海附近啲高山地區先可以搵到。

呢種植物既可以做香料，又可以藥用。

## 註

類:黑種草屬

類:藥用植物
黎巴嫩雪松

（學名：*Cedrus libani*）係松科雪松屬嘅常綠喬木，喺土耳其、黎巴嫩，地中海沿岸嘅山區同摩洛哥可以搵到。

另外，佢亦係黎巴嫩國樹。

## 註

類:四季常綠植物
類:喬木
雪松

**雪松**（；學名：*Cedrus*）係松科下面嘅一個屬，個樣零舍似杉樹。

## 屬下品種
* 喜瑪拉雅雪松 *Cedrus deodara*
* 黎巴嫩雪松 *Cedrus libani*
** 黎巴嫩雪松 *Cedrus libani* var. *libani* 
** 土耳其雪松 *Cedrus libani* var. *stenocoma*
** 塞浦路斯雪松 *Cedrus libani* var. *brevifolia* 
* 短葉雪松 *Cedrus brevifolia*
** 北非雪松 *Cedrus libani* var. *atlantica* 
* 大西洋雪松 *Cedrus atlantica*

## 註

類:松科
美利達

**美利達**（）係西班牙易斯特里馬杜拉嘅首府，憑佢嘅古羅馬遺跡做咗世界文化遺產。
巴達何斯

**巴達何斯**（，）係西班牙易斯特里馬杜拉巴達何斯省嘅首府，貼住葡萄牙邊境。
卡舍利斯

**卡舍利斯**（；，）係西班牙易斯特里馬杜拉卡舍利斯省嘅首府，憑佢嘅古羅馬、伊斯蘭、哥德式同文藝復興風格建築做咗世界文化遺產。
赤楊屬

**赤楊屬**（；學名：**）係樺木科下面嘅一個屬，有超過卅個品種。

## 屬下品種
* 意大利赤楊 (*Alnus cordata*)
* 普通赤楊 (*Alnus glutinosa*)
* 白赤楊 (*Alnus incana*)
* 安第斯赤楊 (*Alnus jorullensis*)
* 美國赤楊 (*Alnus rubra*)
* 綠赤楊 (*Alnus viridis*)

類:樺木科
中華民國陸軍軍官學校

**中華民國陸軍軍官學校**（簡稱**陸軍官校**、**陸官**）係中華民國國立軍事院校，隸屬中華民國國防部，宗旨係培養中華民國陸軍嘅軍官。軍校1924年喺廣州黃埔港長洲島創立，所以又叫**黃埔軍校**；1949年後轉咗去臺灣鳳山辦學。

陸軍軍官學校有四個歷史時期，分別係：黃埔時期（1924年～1927年）、南京時期（1928年～1936年）、成都時期（1937年～1949年）同鳳山時期（1950年～而家）。學校初時叫**中國國民黨陸軍軍官學校**，係當時中國國民黨嘅黨校。1927年，搬去中華民國首都南京，隸屬國民政府，改名叫**中央陸軍軍官學校**。1937年，中國抗日戰爭爆發，走難搬咗去成都。1946年，陸軍官校因應軍隊國家化改名叫**中華民國陸軍軍官學校**，個名一直用到而家。1949年，中華民國政府喺國共內戰輸咗畀中國共產黨，12月7號正式公告政府搬去臺灣，幾日後爆發成都戰役，軍校校園連同成都市成個一齊畀解放軍佔領咗，正式解散。1950年，陸軍官校喺臺灣復校，揀咗1947年喺高雄鳳山成立嘅陸軍軍官學校臺灣訓練班嘅場地做校址。

中華民國統治大陸時期，陸軍官校出咗好多軍事人才，大部份嘅畢業生都打過北伐、中原大戰、抗日戰爭同國共內戰等嘅仗。復校臺灣之後，陸軍官校畢業生主要任務係保障臺海安全。

## 攷

## 出面網頁
*中華民國陸軍軍官學校官方網站
鳳山 (將軍)

**鳳山**（；）係晚清廣州將軍，漢軍鑲白旗。1911年被革命人士李沛基炸死。

## 出面網頁
鳳山

**鳳山**可以係：
*鳳山 (將軍)
*鳳山 (廣西)
*鳳山區 - 台灣高雄市嘅一個市轄區。
黑獄威龍

《**黑獄威龍**》（英文：**In Hell**）係2003年首映嘅美國監獄動作電影，由林嶺東執導，尚格雲頓主演。
血的遊戲

《**血的遊戲**》（英文：**No Retreat, No Surrender**）係1986年首映嘅美國功夫電影，由元奎執導，尚格雲頓、寇特麥堅尼主演。
搏激戰

《**搏激戰**》（英文：**War**）係2007年首映嘅美國驚慄動作電影，由菲臘艾特維執導，李連杰、積遜斯特咸、鄭浩南、尊龍主演。
複製殺人魔

《**複製殺人魔**》（英文：**Replicant**）係2001年首映嘅美國科幻動作電影，由林嶺東執導，尚格雲頓主演。
反擊王

《**反擊王**》（英文：**Double Team**）係1997年首映嘅美國喜劇動作電影，由徐克執導，尚格雲頓、丹尼士洛文、米奇洛基主演。
硬闖100%危險

《**硬闖100%危險**》（讀做《**硬闖百分百危險**》，英文：**Maximum Risk**）係1996年首映嘅美國驚慄動作電影，由林嶺東執導，尚格雲頓、娜塔莎韓絲翠主演。
佑威國際

**佑威國際控股有限公司**（，簡稱 ****）係香港紡織產品企業，1983年創立，2000年11月13號喺香港聯合交易所主板上市（），係百慕達註冊公司。集團寫字樓位於中環花園道1號中銀大廈21樓，公司現任主席係吳卓凡，前主席係梁鄂。

佑威國際控股主攻中低檔市場，零售店集中喺中國大陸二三線城市，或一線城市嘅二三線地區。此外，公司發展較創新嘅納米紡織業務，而傳統嘅紡織工序大部分外判。工廠位於廣東順德及深圳。U-Right喺中國大陸擁有超過400間U-Right分店，當中以特許加盟店為主，約佔總數嘅90%，至於自營店就佔剩低嘅10%。

## 主要事件
*2006年，佑威國際同領匯簽下一籃子租約，香港嘅自營店由2006年3月底嘅27間，增至同年11月嘅62間。截至2007年12月，U-Right喺香港有95間零售舖。
*2007年12月，集團同中國大型服裝百貨零售商ITAT簽訂合作協議，於2年內喺ITAT旗下百貨公司嘅專櫃將增至700個，主要集中於華南地區，預期首年該項目銷售額將逾3億元，而集團則可攤佔其中約2億元。另一方面同吉之島百貨合作推出全新服裝品牌U-ZONE。
*2008年10月8號，連鎖時裝店佑威國際，俾債權銀行德意志銀行，入稟香港高等法院申請清盤。其後，香港高等法院委任德勤會計師事務所嘅合夥人黎嘉恩及楊磊明，為佑威國際嘅臨時清盤人。

## 其他品牌
佑威國際除咗設立U-Right品牌外，重自創品牌「Pezzx」年青人潮流服飾專賣店，以及品牌代理店「SEVENDAYS」。2006年10月喺北京同上海龍之夢購物中心開業。

PEZZX品牌走高檔嘅英倫設計路線，主攻年輕專業人士嘅休閒服飾。SEVENDAYS就匯聚20個品牌代理潮流服飾，包括K2、a．y．k．、Kitterick、dot28等香港、韓國及迪士尼品牌。

## 參考

## 連出去

*官方網站
鬼王再生

《**鬼王再生**》（英文：**Freddy vs. Jason**）係2003年首映嘅美國驚慄恐怖電影，由于仁泰執導，勞勃英格、肯克辛格主演。
李清照

**李清照**（）係宋代女詞人，代表作係《聲聲慢》「尋尋覓覓，冷冷清清，淒悽慘慘戚戚」。
血球

**血球**，又叫**血細胞**，即係血入面嘅細胞。哺乳動物嘅血球包括有紅血球、白血球同血小板。
白血球

**白血球**係血入面嘅一種血球，亦係免疫系統嘅一部份。
## 種類
*嗜中性白血球
*嗜酸性白血球
*嗜鹼性白血球
*淋巴細胞
*單核白血球
安妮

**安妮**（）係女仔名，出名嘅包括：
*安妮女王
*安妮法蘭克，猶太人大屠殺嘅受害者
*安妮長公主，伊利沙伯二世嘅大女
安妮長公主

**安妮長公主**（**Anne, Princess Royal**，），全名**安妮·伊利沙伯·愛麗絲·路易絲**（Anne Elizabeth Alice Louise），係英國王室成員，現任長公主，英女王伊利沙伯二世同菲臘親王大女。
劍麻

**劍麻**（；學名：**'），又叫**菠蘿麻'''（），係龍舌蘭科龍舌蘭屬嘅長年生草本植物，原產北美洲東邊或東南邊，而家喺全球各地嘅低緯度地區都可以搵到。

另外，呢種植物嘅抗污染同淨化空氣環境能力都好犀利下。

## 樣
佢嘅梗係粗而短，葉好似個觀音座噉排喺梗上；葉個樣好似把劍噉，長1～1.5m，闊10-15cm，直兼肉質結構，初生時有白霜，之後逐漸甩皮而變深藍綠；正凹背凸，大多數係全緣，先端有長2～3cm啡紅色刺尖。花係圓錐花序，高6m，一般係黃綠色，有好濃埐味；花梗長5～10mm，花被管長15～25mm，裂片似圓角披針形，長12～20mm，基部闊6～8mm；花絲一般生喺花被裂片基部，長6～8cm；花藥長大概25mm；子房係橢圓形，長大概3cm，花柱好似條線噉，長6～7cm，柱頭稍微膨大啲；每年夏天開花。果係蒴果品種，一般係橢圓形，長大概6cm，闊2～2.5cm。每年秋天結果。

## 用途
植物纖維可以用嚟做繩索；而麻葉渣可以做飼料；植株可以做道路、公園、街區景點、工廠同家庭嘅綠化植物。

### 藥用

劍麻嘅葉可以做藥。佢有涼血止血；消腫解毒。

## 出面網頁

* 剑麻 中醫世家
* 剑麻 A+医学百科
* 剑麻 Agave sisalana Perr. ex Engelm. 中国植物物种信息数据库
* 剑麻 中医药
*劍麻 Jianma藥用植物圖像數據庫（香港浸會大學中醫藥學院）

類:龍舌蘭屬
類:草本植物
類:觀葉植物
類:紡織纖維植物
類:淨化環境植物
類:藥用植物
鳳尾蘭

**鳳尾蘭**（；學名：**'），又叫**鳳尾絲蘭**（）、**菠蘿花**（）、**華麗絲蘭'''（），，係龍舌蘭科絲蘭屬嘅常綠灌木或喬木仔，原產北美洲東邊或東南邊，而家喺全球各地嘅低緯度地區都可以搵到。

## 樣
植株大多數好矮，最高都唔超過5m，但有分枝響度。葉係粉綠色嘅厚革質品種，比較堅韌兼多纖維，一般簇生喺梗頂，斜展而挺直；樣一般係條狀披針或長劍形，長40～80cm，闊4～6cm，但但好少見或未見到長過80cm或闊過6cm嘅葉；頂端好似龍骨船尖噉，有骨質堅翅，邊緣喺細隻時出現好少啡紅色兼游離嘅齒響度，到好老時全緣；葉邊雖然冇稍微彎嘅絲狀纖維，但兩邊幾乎一樣色，有好多條豎波響度，正面有細嘅密點紋，背面粗糙到似糠噉。花係圓錐花序，長1.0～1.5m，大多數冇毛，雖然花梗粗而直，但花係向下衴。花色一般係乳白或淡黃白，花被邊帶紫。花被有6嚿，樣似圓角菱形，有啲似個蛋，長40～55mm，闊15～20mm，花芯係肉質品種，上邊有⅓向外彎，柱頭3裂；每年6～9月開花。果係倒立嘅蛋形長嘅橢圓形，近似圓形品種，唔開裂，長5～6cm。

## 用途
植物纖維可以用嚟做繩索；成樖嘢有淨化環境作用。另外，佢啲花既可以畀人睇，又可以做切花材料，甚至可以做觀景植物。

### 藥用

鳳尾蘭嘅麻渣提取出甾體，可以做藥。藥用方面，佢有清涼散毒同排膿嘅功效。

## 文化
鳳尾蘭係薩爾瓦多同塞舌爾嘅國花。

## 有關嘅書
* 中国外来植物 第308～309页　　上海科学技术出版社 ISBN 978-7-5478-0780-4/Q·4

## 出面網頁

* 凤尾兰 医学全在线
* 凤尾兰 中国花卉报
* 凤尾兰 中国园林网
* 凤尾兰 中医药

類:絲蘭屬
類:四季常綠植物
類:灌木
類:喬木
類:紡織纖維植物
類:淨化環境植物
類:藥用植物
類:觀葉植物
類:花卉
42號傳奇

《**42號傳奇**》（）係一部2013年嘅美國電影，由執導兼編劇，、夏里遜福主演。

## 演員表
* 飾 
*夏里遜福 飾 

## 出面網頁
*
科馬基尼統治者一覽

下面係科馬基尼王國統治者一覽：

## 科馬基尼總督（前290年–前163年）
* 薩姆斯一世（前290年－前260年）
* 阿薩姆斯一世（前260年－前228年）
* 薛西斯（前228年－前201年）
* 托勒密厄斯（前201年－前163年）

## 科馬基尼國王（前163年－72年）
* 托勒密厄斯（前163年－前130年）
* 薩姆斯二世（前130年－前109年）
* 米特里達梯一世（前109年－前70年）
* 安條克一世（前70年－前38年）
* 米特里達梯二世（前38年－前20年）
* 米特里達梯三世（前20年－前12年）
* 安條克三世（前12年－17年）
* 羅馬統治（17年－38年）
* 安條克四世（前38年－72年）
安妮法蘭克

**安妮法蘭克**（**Anne Frank**，）係位喺德國出世嘅猶太裔荷蘭人，係猶太人大屠殺最出名嘅受害者，遺作《安妮日記》做咗大屠殺嘅歷史見證。
阿貴

**阿貴**（）可以係：

*阿貴 (俗話)，廣東常用俗話，關於佢嘅出處有多種解法
*阿貴 (動畫)，一部臺灣動畫
*阿貴 (三國)，三國人物，氐人部落長
*阿貴傳說，越南關於中秋嘅神話
*阿貴廟，藏傳佛教寺廟，有兩處
楓香

**楓香**（；學名：**）係金縷梅科楓香樹屬嘅落葉喬木。原產中國華南及臺灣，而家喺越南北邊、老撾。中國海南、廣西、雲南東南部、廣東、香港、福建、湖北、四川、江蘇、河南、陝西、甘肅等。臺灣、朝鮮南邊、香港都可以搵到。

楓香亦係中國華南出名秋色葉樹種。

## 樣
植株一般有40m高，胸徑1.5m，樹冠好似個大蛋噉或有些微扁。樹皮係灰色，有打掂嘅豎裂紋，老嗰時係冇固定嘅深裂紋。葉喺細樖時係5～7裂，大樖時大多數係羽狀3裂，長6～12&nbsp;cm；基部好似個心或截形，先端比較尖，葉邊有鋸齒；細葉時期有毛，生得越大就識甩出嚟；而葉色方面，春天一般係翠綠色，夏天一般係深綠色，而秋冬時期一般變紅。花係單性品種，公乸同樹，一般係淡黃綠色，冇花被；其中花公係頭狀花序，叢生兼冇花瓣，而且花樣唔明顯；花乸有細長嘅總花梗，花序好似個波噉，有2個子房，而且超多坯珠；宿存花柱長15mm，有刺狀萼片。果係蒴果品種，個樣好似圓形帶有刺嘅波噉，啡黑色，直徑大概2.5&nbsp;cm。

## 用途
呢種樹木喺林業方面，可以做防火樹種。喺風景區可以做綠化樹種；重可以做行道樹同高級盆景。樹枝喺受傷後流出楓香脂，可以做香口膠或藥。葉可以做蠶蟲嘅飼料。木材可以做建築樑柱、箱板材、一般農具或細家具用材、香菇段木，重可以切碎做培育其他蕈類嘅太空包都得。
### 藥用

楓香嘅根、葉、果、樹脂可以做藥。

## 連出去

*
*
* 楓香 認識植物
* 
* 
* 
* 
* 
* 
* 楓香 台灣野生植物資料庫 特有生物研究保育中心
* 楓香樹 Fengxiangshu 藥用植物圖像數據庫 (香港浸會大學中醫藥學院) 
* 路路通 Lulutong 中藥材圖像數據庫 (香港浸會大學中醫藥學院)
* 路路通 Lu Lu Tong 中藥標本數據庫 (香港浸會大學中醫藥學院) 
* 楓香脂 Fengxiangzhi 中藥材圖像數據庫 (香港浸會大學中醫藥學院)
* 楓香脂 Feng Xiang Zhi 中藥標本數據庫 (香港浸會大學中醫藥學院)
偶然

**偶然**可以係：
*偶然 (詞)，中文嘅一個詞
*偶然 (詩)，徐志摩嘅一首詩
*偶然 (歌)，香港歌手陳秋霞嘅一隻歌
*偶然 (電影)，1986年出嘅香港愛情浪漫電影
跳級

**跳級**（又叫**跳班**）係讀書讀完某個年級之後，下個學年唔跟次序升級，例如讀完一年級之後就讀三年級。有啲國家嘅教育制度，就算學生啲成績非常之好，都要跟次序升級，冇得跳級。

## 睇埋
* 年級
* 升級
* 降級
* 留級
臘腸樹

**臘腸樹**（）可以係：
* 吊瓜樹：臺灣叫**臘腸樹**，學名係，紫葳科吊瓜樹屬嘅落葉喬木。
* 牛角樹：中國大陸北話區叫**臘腸樹**，學名係，豆科決明屬嘅落葉喬木。
行車線

**行車線**，又叫**車道**，係馬路上面畀車行嘅通道。一條路有幾多行車線，代表可以有幾多架車並排行。
大鵬新區

**大鵬新區**係中華人民共和國廣東深圳一個功能區，面積294.18平方公里，人口18萬。

類:深圳地方
功能區

**功能區**係中華人民共和國獨有嘅一種行政區，通常都係由原本嘅政區劃一忽出嚟重點發展，個名會用「**新區**」做尾。佢哋唔係中華人民共和國民政部在冊嘅行政區。
阿貴 (三國)

**阿貴**（；）係東漢末年人物，係氐人部落嘅首領。佢帶住嘅部落叫做興國，有萬餘人口，建安十六年（211年），阿貴跟住馬超造反。建安十九年（214年），馬超畀人討伐，同佢搭擋嘅韓遂搵班胡人去同夏侯淵大戰，結果輸咗，夏侯淵攻滅阿貴，屠殺興國部落嘅氐人。

## 參攷資料
*
*

類:三國人
紅 (X JAPAN)

《**紅**》係X JAPAN喺1989年9月1號出嘅單曲。收錄喺樂團第一張專輯VANISHING VISION，專輯BLUE BLOOD中重錄相同版本。呢首曲結合咗象徵X Japan嘅特色，速度金屬、Ballad以及交響搖滾。紅係X JAPAN較出名嘅歌，演唱會成日見，通常會投射配合歌名嘅紅光，重會喺最後一次反覆副歌時畀觀眾跟著合唱。
珠海高欄港經濟區

係中國廣東珠海一個經濟開發區，喺金灣區，面積380平方公里。

## 睇埋
*高欄港

類:金灣區
西區 (中山)

**西區**係中國廣東中山市一個街道級政區，面積26.7平方公里，人口133,078 (2020) 。
東區 (中山)

**東區**係中國廣東中山市一個街道級政區，面積72平方公里，人口213,948 (2020) 。
南區 (中山)

**南區**係中國廣東中山市一個街道級政區，面積48平方公里，人口90,270 (2020) 。
居者有其屋

**居者有其屋**，簡稱**居屋**，係香港一種公共房屋，1978年開始有，由香港房屋委員會去起，用低過市場嘅價格賣畀買唔起私人樓嘅市民，賣出會有限制，要補返地價先至可以自由賣。對象主要分兩類：公屋居民可以排「綠表」，抽中機會比較大，但買居屋後要交返公屋單位出嚟；其他市民可以排「白表」，抽中機會比較細。

## 睇埋
*白表居屋第二市場計劃
細碟

**細碟**（；，簡稱**EP**），又叫**迷你專輯**（），係唱片一種，規模介乎單曲同大碟之間。

佢叫細碟係因為喺以前唱碟係實物嘅年代，細碟嘅面積大細的確係細好多（但係喺CD年代已經開始有同大碟一樣大細嘅細碟）(香港一般會稱7吋45轉單曲為細碟，而10吋45轉迷你專輯則稱為EP)。

## 定義
細碟同單曲（）有時係對應嘅關係，因為喺黑膠唱片流行嘅年代，一隻「單曲」碟好多時係主打一隻歌，但係附送另外一兩隻歌。但係自從上網買音樂流行之後，「單曲」就越來越嚴謹指定只可以得一隻歌，同收錄幾隻歌嘅「細碟」喺概念上分返開。

根據蘋果公司旗下嘅媒體播放器軟件iTunes對細碟嘅定義，係指「收錄四至七隻歌，兼且成套碟總長度唔超過30分鐘嘅唱片」。

## 銷量
由於流行歌手傾向會收錄四至五首歌響EP入面，對於藝人嚟講，細碟比起專輯係「既慳時間又用少好多錢」，所以佢哋都好樂意整細碟。

目前世界上銷量最高嘅細碟係美國重金屬樂隊Ugly Kid Joe嘅《As Ugly as They Wanna Be》，呢隻EP響1991年推出，一年間就賣出二百萬張。

## 攷
EP

**EP**或**ep**或**Ep**或**eP**可以係：

* 位能：符號Ep，力學單位之一。
* 細碟：簡稱EP，唱碟一種。
* 電子琴或電子鋼琴：歐美界簡稱EP。
* eP (演員)：日本演員。
牛角樹

**牛角樹**（；學名：**'），又叫**波斯皂莢**（），中國大陸北話區叫**臘腸樹**（；），臺灣叫**阿勃勒'''（；），係豆科決明屬嘅落葉細喬木或中等喬木，原產印度、緬甸、斯里蘭卡，而家喺東南亞同南亞嘅熱帶雨林地區、中國嘅華南地區都可以搵到。

## 樣
植株一般6～15m高，樹皮喺細個嗰時灰色，比較光滑；好老嗰時比較粗糙兼暗啡色，樹枝比較細長。葉係羽狀複葉品種，長30～40cm，細葉3～4對，葉軸同葉柄都冇腺體；但細葉係對生嘅薄革質品種，樣近似個蛋或橢圓形噉，長8～13cm，闊35～70ｍｍ，頂端逐漸變尖或撅，基部係闊嘅楔形，全緣，細隻時兩邊稍微有軟毛，但好老時識甩落嚟；葉脈比較幼，加上葉柄比較短。花係總狀花序，長超過30cm，有疏散兼有些小沊落嚟；花冠直徑大概4cm，花梗比較軟，長3～5cm，下邊冇苞片；萼片係長而薄嘅蛋形，長1.0～1.5cm；花冠係黃色，花瓣係倒立嘅蛋形，長2.0～2.5cm，有明顯嘅花脈響度；花芯有10條，其中3條係長而向上彎，另外4條係短而直，凈低嗰3條係不育蕊；每年6～8月開花。果係圓柱形嘅莢果品種，長30～60cm，直徑2.0～2.5cm，啡黑色兼唔開裂，有3條豎紋；每年10月結果。籽有40～100粒，俾橫膈膜隔開咗。

## 適應環境
植物鍾意喺有光或又濕又肥嘅中性沖積泥或砂質泥度生，重幾黑，喺比較爛嘅地都可以生。喺23～32℃範圍生得最快，但佢重-2℃或-3℃嘅天氣。

## 用途
佢可以用嚟做庭院觀景樹；樹皮可以提取成紅色染料；佢嘅根、樹皮、果、籽可以做藥用緩瀉劑。梗可以做木材。

## 相

## 有關嘅書
* 中国外来植物 第537页　　上海科学技术出版社 ISBN 978-7-5478-0780-4/Q·4
* 《香港古樹名木》，邢福武、丘國賢 主編，天地圖書，ISBN 978-988-211-585-9

## 連出去

* 牛角树（腊肠树） 亿木网
* 阿勃勒 認識植物
* 阿勃勒 荒野保護協會新竹分會
* 婆罗门皂荚 中醫世家
* 阿勃勒（波斯皂莢） 臺中市立大業國民中學
* 

類:決明屬
類:落葉植物
類:喬木
類:觀葉植物
類:染料
類:藥用植物
類:木材
少年PI的奇幻漂流

《**少年PI的奇幻漂流**》（）係一部2012年嘅美國電影，由李安執導，、、、、主演。

## 演員表
* 飾 

## 出面網頁
*
從化汽車客運站

，又叫或，係中國廣東廣州嘅一個客運站，喺2007年9月21號開始營運，位置喺從化區河東北路12號（附近冇幾遠係105國道）。

## 佔地面積
面積45000平方米，有28個發車位。

## 主要經營
呢個車站主要係經營去深圳、韶關、惠州、增城、東莞、珠海、佛山、清遠、河源、中山、東莞等地，同埋去江西、湖南、湖北、四川、廣西啲車。

## 附近嘅交通
*巴士：
*:從化汽車站總站、從化汽車站

## 出面網頁
*从化汽车站
雷電 (搞清楚)

**雷電**喺大多數嚟講係天上行嘅閃電之後出嘅事物。重可以係：
*惡魔之星（）：又嗌**雷電戰機**，星球大戰遊戲（電腦版）。
*雷電系列（）：星球大戰遊戲（街機版），全球彈幕遊戲先祖。
*雷電 (安卓遊戲)（）：星球大戰遊戲（安卓遊戲版）。
*雷電小子：遊戲王卡組嘅怪獸卡。
*雷電 (戰鬥機)（）：第二次世界大戰時期，日本海軍嘅高空攔截機。
*雷電温泉：（）：日本北海道岩內郡嘅溫泉
*雷電 (埼玉)（）：埼玉県鴻巣市嘅町名。
慈雲山 (地方)

**慈雲山**（）係香港黃大仙區一笪地方。由慈雲山嘅山腰到山腳，係個住宅區。

## 住宅
*慈民邨
*慈愛苑
*慈安苑
*慈樂邨
*慈正邨
*慈康邨
*沙田坳邨
*滙豪山

## 交通
彼里皮亞芝

**彼里皮亞芝**（；；；普譯**普里皮亞季**）係烏克蘭基輔州近白俄羅斯邊境嘅一座城，由於位於1986年切爾諾貝爾核災嘅波及範圍內畀一開始仲想隱瞞件事嘅蘇聯當局全面疏散，淪為全球最出名嘅鬼城之一。

類:烏克蘭城市
毒啤梨

**毒啤梨**（；學名：**'），又叫**毒莓**（），植物學又叫**類葉升麻**（），歐美嗰邊叫**'''，係毛莨科類葉升麻屬嘅草本植物，原產北溫帶，而家喺北溫帶嘅森林暗地先可以搵到。

## 用途
佢嘅梗同葉一般做土農藥。
### 藥用

佢嘅根狀梗可以做藥，有祛風止咳同清熱解毒嘅功效。外用凈可以醫俾狗咬嚫。

## 毒性
呢種植物雖然對任何鳥類動物冇影響，但對人類影響極大。由於佢有心臟性毒素，尤其係漿果，唔小心食咗佢或食得太多嘅話，會出現心臟停頓。

## 連出去
* 
* 
* 

類:類葉升麻屬
類:草本植物
類:藥用植物
類:有毒植物
袁庚

**袁庚**（；），曾用名**歐陽汝山**（）同**歐陽珊**（），係前招商銀行董事長兼中華人民共和國改革開放嘅緊要探索者，廣東省寶安縣大鵬鎮（今日嘅廣東省深圳市龍崗區）客家人。從1939年3月加入中國共產黨之後，做過東江縱隊聯絡處處長、東江縱隊港九大隊上校、三野二縱隊四師參謀處副處長、兩廣縱隊炮兵團團長、中共駐香港辦事處主任、胡志明顧問、香港招商局常務副董、蛇口工業區黨委書記。重參加過黃譚戰鬥、南麻臨朐戰役、昌濰戰役同濟南戰役。

中華人民共和國成立之後，先後做過中國駐印尼總領事館領事、招商局集團原常務副董事長、招商局蛇口工業區和招商銀行、平安保險等企業創始人。1981年春喺深圳蛇口開工廠時提過「時間就係金錢」同「效率就係生命」嘅口號。2003年獲香港特別行政區政府頒咗金紫荊星章畀佢。

2016年1月31號凌晨4點，佢喺深圳蛇口因病冇得醫死咗，終年98歲。

## 註

類:寶安人
庚
類:中國共產黨員
類:招商局
普雅花

**普雅花**（；學名：**），又叫，係菠蘿科普亞屬嘅長年生草本植物，原產秘魯同玻利維亞嘅安第斯山脈地區。而家喺秘魯同玻利維亞地區附近，海拔4000m高啲山地入面先可以搵到。

普雅花係世界上最古老嘅植物之一，亦係瀕危物種之一。

## 樣
成樖嘢好似直立嘅圓錐噉，基部直徑2.4m，花簇有10.7m咁高。每條花軸可以開8000朵白花。但佢啲花開得重慢過長花龍血樹，要一個世紀先開一次。

## 相

## 註

## 連出去

* 安第斯女王 台灣Wiki
* 莴氏普亚凤梨 植物网

類:普亞屬
類:草本植物
類:沙漠植物
彭家聲

**彭家聲**（，緬甸文：**ဖုန်ကြားရှင်**；），果敢人，祖籍中國四川，做過緬甸撣邦第一特區主席、果敢民族民主同盟軍總司令，人稱「果敢王」。

## 出面網頁
果敢

**果敢**（；；威式拼音：**Kuo-kan**），先頭叫（撣讀善），而家係緬甸嘅一個自治區，首府老街。果敢東邊傍住中國雲南，南邊駁住佤邦。清朝嗰時係**果敢縣**，隸屬鎮康州，由土司楊氏世襲管治。1897年，由於《中英續議滇緬條約附款》嘅簽訂，果敢畀咗英國管。二戰之後殖民地獨立，果敢土司楊氏簽落《彬龍協議》，於是成咗緬甸嘅一個邦。1968年之後，緬甸共產黨控制包含果敢在內嘅東北地區。1989年，土司宗室彭家聲領導嘅果敢同盟軍成立，果敢脫離緬共，成立撣邦第一特區政府。1992年，楊、彭內訌，楊氏重新掌政。1995年，彭家聲爭返個政權。2009年，彭家聲被人趕趄；特區政府改組。2011年，果敢自治區成立。2024年，果敢同盟軍攻下老街，恢復咗掸邦第一特區。

果敢居民多數都係漢人，據講係永曆朝嘅南明遺民。而家住喺緬甸北部嘅漢人被定作「果敢族」，有緬甸官方法定少數民族嘅地位。佢哋講嘅語言「果敢語」，實質就係漢語嘅西南官話。

## 名
「果敢」呢個名嘅由來有兩種講法：

*一、「果敢」係撣語：「果」（）即係九；「敢」（）即係人家，夾埋起身就係「九家人」（）。據講，永曆十四年（1659年），南明君主朱由榔爲咗避過清軍追殺，帶住人馬從雲南走難去緬甸；後來其中有九個家族嘅民衆留咗喺緬甸北部，成咗果敢族嘅先祖。

*二、「果敢」係清朝廷取中文嘅「果斷、勇敢」嘅意思同爾處命名。

## 史
### 前果敢時期
漢朝係哀牢國領土，後嚟哀牢歸附東漢，呢笪地屬咗永昌郡。

大理國時期，隸屬永昌府孟纏甸。

元朝嗰時係雲南省鎮康路、孟定路孟纏甸嘅一部份。

明朝，笪地先後屬鎮康土司、孟定土司、耿馬土司、木邦土司。1659年，南明永曆朝嘅君臣帶住大班漢人走難來雲南、緬甸北部。

### 果敢時期

;楊氏土司時期
跟南明永曆朝廷遷入雲南嘅，重有籍貫南京嘅楊高學，佢個孫楊獻才後來做咗興達戶（一個喺鎮康州同木邦之間嘅部落）嘅阿頭。後來興達戶領土擴大咗，土酋楊有根重將「興達戶」改成「果敢」。1840年，清朝封土酋楊國華做世襲果敢縣土司。

1886年，英國佔領咗緬甸，並將緬甸北部嘅土司劃畀英屬印度管。英國又同清朝簽約，搞清一啲喺中緬邊境嘅土司歸屬。1897年《中英續議緬甸條約》簽訂，果敢劃入咗英屬印度，成咗木邦大土司轄下嘅細土司邦。

二戰之後，果敢同鄰近嘅土司邦獨立，果敢土司楊振材簽訂彬龍協議，同先頭喺英屬緬甸殖民地嘅其它各邦組成緬甸聯邦。果敢獲大土司嘅地位，唔再隸屬木邦，但係就無得管治江西地區。1959年，楊氏土司交權畀地方議會，結束咗二百幾年嘅統治。

;緬共時期
後土司時期，果敢地區七國咁亂。1963年，原果敢土司楊振材畀緬甸奈溫政府捉咗，宗室楊振聲即刻整支軍隊同政府搏過，無打贏。原先反奈溫政府嘅戰爭亦逐漸變質成咗果敢內戰。1968年之後，有中國共產黨撐住嘅緬甸共產黨吸收咗緬甸東北山區嘅少數民族武裝，控制住緬甸東北邊境地區，包括果敢大部分領土。

;撣邦第一特區
1989年，果敢脫離緬共並同緬甸政府停戰，3月11號，緬甸民族民主同盟軍（亦叫「果敢同盟軍」）同撣邦第一特區政府成立。特區有自己嘅兵力同獨立嘅內政、軍事、財政等權力。緬甸中央政府重係派咗啲人駐果敢。

1992年，楊氏發動政變，扳走特區主席彭家聲。1995年，彭家聲攞返果敢政權。

2002年，彭家聲提出要禁毒，唔畀人種粟。

2009年8月8號，特區軍隊同緬甸軍隊發生武裝衝突。8月25號，果敢同盟軍原副司令白所成發動政變，彭家聲又試被扳趄；特區政府改組，白所成做果敢地區臨時管理委員會主席。

;自治區
2011年3月，果敢自治區成立。同年年底，自治區同中國雲南嘅臨滄市、鎮康縣諗住夾份開闢125國際工業區。

2012年，果敢自治區作政區調整：自治區下轄一縣老街縣，縣下轄4區28鄉社277村。

2015年2月9號，果敢同盟軍想攞返個政權，同緬甸政府軍再起衝突。

## 政區
2012年，果敢自治區政區調整，自治區直轄一縣：

*老街縣（轄2區2分區）
**老街區（轄7鄉3社區）
***芒羅鄉
***芒東壩鄉
***道水鄉
***石園子鄉
***田壩塞鄉
***楂子樹鄉
***大水塘鄉
***老街一社區
***老街二社區
***老街三社區
**拱掌區（轄4鄉3社區）
***拱掌鄉
***新平街鄉
***蘭皮林鄉
***小街鄉
***拱掌一社區
***拱掌二社區
***拱掌三社區
**慕泰分區（轄4鄉3社區）
***紅岩鄉
***棉花林鄉
***崇崗鄉
***杏塘鄉
***慕泰一社區
***慕泰二社區
***慕泰三社區
**清水河分區（轄1鄉3社區）
***龍塘鄉
***清水河一社區
***清水河二社區
***清水河三社區

另外，緬甸政府軍控制嘅滾弄江東地區轄一區：
*滾弄區（轄6鄉1鎮）
**南湖鄉
**貢介鄉
**小地林鄉
**芒卡鄉
**黑河鄉
**董潔鄉
**滾弄鎮

果敢地區原先包埋勐古縣。1995年8月，勐古縣縣長孟薩拉作反，脫離果敢統治。

## 參考資料
阿羅槃

**阿羅槃**（槃讀盤，；）係三國人物，係烏桓貴族，佢阿哥寇婁敦係烏桓單于。

烏桓係當時喺而家河北北部到遼寧一帶嘅民族，袁紹喺官渡之戰敗畀曹操後，佢嘅仔袁尚投奔烏桓成爲殘餘勢力，於是曹操北征，之後烏桓衰落。當時遼東係公孫氏嘅割據所在，於是曹魏喺景初元年（237年）秋天派幽州刺史毋丘儉去討伐遼東。

由於畀曹魏征服嘅前事，右北平嘅烏桓單于寇婁敦、遼西嘅烏桓都督、兼率衆王護留葉聽到毋丘儉嘅大軍到，就帶住五千幾人投降，寇婁敦就派佢細佬阿羅槃帶啲嘢去曹魏朝貢，於是曹魏朝廷封寇婁敦屬下啲人做王侯，並且賜佢哋車馬。

## 參攷資料
*
*

類:三國人
軟骨草

**軟骨草**（；學名：**'），植物學又叫**草胡椒'''（），係胡椒科草胡椒屬嘅一年生肉質草本植物。原產美洲熱帶地區，而家喺全球嘅各熱帶地區嘅森林濕地、石頭罅、住宅宿舍腳嘅園圃雜草堆可以搵到。

## 樣
植株高20～40cm，梗比較直或基部有時平，粗1～2mm，有分枝但冇毛，下部節上成日生不定根。葉係互生品種，柄長1～2cm，樣似闊嘅蛋形或近似蛋噉嘅三角形，長同闊幾乎一樣長，大概1～3.5cm，先端短尖或撅，基部心形，兩面都冇毛，有5～7條葉脈。花係淡綠色嘅穗狀花序，一般生喺梗頂兼同葉對生，長2～6cm，直徑唔夠1mm，比較疏生；苞片近圓形，直徑大概5dmm，中間有細嘅短柄，好似啲盾牌噉，但冇花被，有兩條花芯，花藥好似圓形，但子房係橢圓形；每年春節或夏末秋初時期開花。果係漿果品種，好似個波噉，個樣重細過街邊買返嚟啲玩具手槍啲波子，先端比較尖。

## 藥用

佢嘅植株可以做藥，有散瘀止痛同清熱燥濕嘅功效。

## 破壞生態平衡
佢繁殖能力好犀利，成日跟住土苗木傳播，一旦啱嗮外界條件就好易傳到周圍都係，重成日破壞生態平衡，降低生物多樣性。

## 連出去

* 草胡椒 中醫世家
* 草胡椒 泉州教科研网
* 草胡椒 中医养生网
* 草胡椒 Peperomia pellucida 中山大學

類:草胡椒屬
類:草本植物
類:藥用植物
廣州市文物總店

係中國廣東廣州嘅一間專門賣文物嘅老字號舖頭，喺1960年成立，位置喺文德北路172號（近城隍廟）。

間舖頭因為長期研究文物藝術品、文房四寶、傳統工藝品、文物古董禮品而出名，係中國華南地區最有規模嘅國營文物舖頭。

## 攷
* 广州市文物总店
* 广州市文物总店
兒童電影院

**兒童電影院**係間專門畀細路放電影或戲劇嘅戲院。可以係：
*兒童電影院 (廣州)：冇咗嘅廣州戲院。
*兒童電影院 (北京)：冇咗嘅北京戲院。
兒童電影院 (廣州)

，之前嗌過**麗聲戲院**（），係中國廣東廣州嘅一間冇咗嘅戲院，1949年起好，位置喺而家越秀區海珠中路249號。

間嘢喺1957年正式成為廣州市第一間兼唯一嘅兒童電影院，2007年6月因業主收返用地而停業。

## 史
間嘢喺1949年起好，初期嗌麗聲戲院，1957年因大陸規定唔畀有私人機構關係而充公，變成廣州市政府屬下嘅兒童電影院，係廣州第一間兒童電影院。1950年代尾開始，嗰時睇一場電影要￥0.80，重抵過長堤、長壽（2003年拆咗）、國泰（1999年拆咗）三間影院平2分錢。尤其係寒假同暑假，睇4場電影重優惠￥0.25。嗰時中國大陸嘅￥1已經係好多錢，政府重規定畀當場電影飛，喺兒童電影院嘅花園（而家係林師傅面檔後邊嘅空地）入面重畀免糧票嘅5分錢麵包。

嗰時電影院係廣州唯一一間帶有大花園嘅專業電影院。到咗1992年，廣州市電影公司同廣州市國際信託投資公司一齊合作，將舊時兒童電影院拆咗嚟重新起返，之後一直停業6年咁耐，直到1998年6月1號先至以全新嘅面貌畀細路睇。雖然嗰時電影市場冇咁火爆，但電影院專門為細路搞服務，結果每年有¾量嘅電影都係啱大人同細路睇，而且節假日一場飛要￥1，平時每場最貴都唔超過￥5。

1999年6月1號，戲院重辦咗第一屆兒童電影節而引起文化界嘅全面關注。但踏入21世紀後，電影院一直持續搞蝕本生意，而且2樓好多時凈得1～2人喺度睇電影。2002年因租金問題而被打官司，從而逼住暫停營業。後嚟房東應承下調租金而費事再次閂門，不過佢重差咗好多房租未還返畀房東。2006年因連續搞蝕本生意，搞到電影院凈接受包場，唔散賣門飛嘅經營。結果喺2007年6月，業主收返電影院用地而搞裝修，最後搞咗50年嘅戲院成為歷史。

## 現狀
電影院喺而家變成間酒店同銀行，隔籬門口已經變成印刷舖同間粉麵檔。

## 註

## 攷
* 话说当年广州旧事忆（3） 中共广东省委党校 广东行政学院
* 儿童戏院悄然歇业要建酒店 廣州日報 （2007-12-19 A13版）
* 因产权之争 广州首家儿童电影面临关闭 中国互联网新闻中心
* 承载广州人半个世纪记忆 儿童影院落幕 中國經濟網 （2011-08-12）

類:戲院
麗聲戲院

**麗聲戲院**可以係：

* 兒童電影院 (廣州)：冇咗嘅廣州戲院。
* 麗聲戲院 (香港)：拆咗嘅香港戲院。
廣州美萊醫療美容醫院

（），又叫，係中國廣東廣州嘅一間專門負責整容嘅私人醫院，喺2006年9月成立，最初喺白雲區三元里一帶搞，2011年8月搬到而家天河區林和西橫路222號。佢既係南方醫院屬下嘅技術合作醫院，又係第一間亞太國際整形美容修復基地。

## 事件
### 平民女仔整到好似[[鞏俐]]個樣而出名
2014年12月中旬，有位女仔向醫生透露，話想整容成好似明星鞏俐個樣噉。結果本院國際專家部向中、美、日、韓啲專家嚟建議揀微整形。結果經過差唔多1個鐘嘅精細設計同注射之後，變成同鞏俐99%似嘅樣。

### 中國大陸第五變性人誕生

喺浙江湖州嚟嘅男人——劉霆早喺2013年被診斷做變性病而按女性嘅生活方式做重喺湖州當地派出所提交變性申請重通過咗。2014年8月14號，醫院接收咗佢重做咗變性手術而變咗女仔，兼改名做劉婷，正因為呢個手術而引起中國大陸同國外媒體關注。劉婷變性手術成功後，成為中國大陸繼金星、劉炫怡、天倫兒、劉詩涵之後第五位從男變成女嘅變性人。劉婷出院半年後，喺變性成功記者會上話會發佈《我本佳人》小說同改編成電影，以及佢發明自己嘅專利口罩。

### 幫喺南韓整容失敗啲女仔做修復
自從中國大陸爆咗幾單去咗南韓整容失敗啲案例而引起社會關注之後，2015年3月19號，由衛計委負責搞嘅中國整形美容協會開咗「赴韓整形維權失敗案例」嘅通報會。話針對去南韓整形維權失敗啲患者，協會識喺中國大陸範圍入面，按區域搞嘅指定援助醫院而開展修復性嘅救助活動。呢間醫院嘅國際專家部由於接受過三位女仔喺南韓整容失敗情況之後，重幫佢搞返免費修復救助，重承諾會持續對喺南韓因整形失敗而毀容啲人提供修復救助。

### [[鄭伊健]]出席過26城年度盛典
2015年11月30號，喺醫院搞嘅「伊見傾心 美動未萊」嘅26城年度盛典入面，男歌星鄭伊健嚟過呢度搞活動。當日重成立咗醫美新技術研究聯盟。

## 接待過嘅名人
* 鄭伊健：香港歌手。

## 註

## 出面網頁
* 广州美莱整形美容医院官网

類:廣州醫院
類:天河區
興新社區

**興新社區**（）係中國遼寧大連沙河口區興工街道下轄嘅社區，喺興工街道北部，東至西安路，西至中長街，南至興工北三街，北至沙河口火車站。
水運會

**水運會**（英文：Swimming gala）係有唔同屬會或者組織嘅泳手參與嘅游水比賽，泳手可以係嚟自學校、童軍組織或者係泳會等等。

英文嘅「*swimming gala*」呢個叫法主要喺英國、香港同南非用，而澳洲就慣咗叫「*swimming carnival*」。

## 概覽
喺英國，水運會傳統上會喺夏天尾到秋天期間舉行。通常會參加嘅團體包括學校、女童軍同童軍、其他青年組織，亦會有唔同游泳會之間，或者個別泳手之間嘅對賽。

除咗一般嘅游泳項目，有時仲會搞啲得意或者古靈精怪嘅項目，例如倒後泳，又或者各式各樣嘅混合接力賽，仲成日會特登為咗班領隊搞啲特別賽。除咗領隊，好多人都會落場玩埋一份。

搞水運會有幾個目的，包括比賽、籌款，同埋聯誼吓、增進感情咁。

呢啲水運會有好多種類，下面列咗一部分。

**聯賽**係指一組（通常三場）唔同會之間嘅比賽，每場賽事都有分數，邊個會攞最多分就贏，仲可以升班去更高組別。

**郡際賽**就係俾達到資格時間嘅個別泳手參加，等佢哋可以去郡級比賽較量。

再上一級係**區域賽**，概念同郡際賽一樣，但範圍大啲，所以資格時間要求更快。

跟住就到**全國賽**，係全國最頂尖泳手較量嘅舞台。

**公開賽**就係由會或者機構主辦，主要為咗籌錢嘅比賽。

其他仲有**會內賽**，即係同一個會嘅泳手自己鬥；同埋純粹為咗玩吓、開心吓而搞嘅。

= 睇埋 =

* 陸運會

= 參考資料 =
盧循

**盧循**（；），別名**元龍**（），字**於先**（），范陽涿縣（而家河北涿縣）人，東晉末年農民起義領袖，亦係起義領袖孫恩嘅妹夫。

## 起義
孫恩起義失敗之後，盧循繼續帶住剩低嘅部衆同晉朝對抗。元興二年（403年），盧循帶兵從水路南下到廣州，同刺史吳隱之喺南箕臺駁火，並生捉咗吳隱之。後尾喺番禺河南（而家海珠區）築城。義熙六年（410年），劉裕北伐，徐道覆想話乘機返上去攻打晉都城建康，盧循就用咗佢條竅；於是劉裕就派將領沈田子、孫處砌佢。收尾盧循見形勢唔妥，自己橫掂都係死，於是自殺。

據講，南方嘅蜑家係當年盧循嘅後人。

## 睇埋
*盧循城
*盧堠石

## 攷
孫恩

**孫恩**（；），字**靈秀**（），琅邪郡人，東晉農民起義領袖。399年起兵作反；失敗之後剩低嘅部衆由佢妹夫盧循嚟帶。
ART OF LIFE

《**ART OF LIFE**》係日本樂團X JAPAN喺1993年8月23號號出嘅一張大碟。收錄一首由YOSHIKI作詞作曲，長29分鐘嘅歌。

全首歌甚少有現場嘅演出，第一次係喺1992年7月30號日本武道館，而另外兩次就喺東京巨蛋，分別係1993年12月30號同31號。又或者淨係表演部分段落。

## 收錄歌曲

## 參考
WEEK END

《**WEEK END**》係日本樂團X JAPAN喺1990年4月21號嘅歌。同時收錄喺1989年大碟BLUE BLOOD嘅版本，有小小唔同。結他同鋼琴的旋律都有所不同。喺演唱會中，亦都經常表演。
BLUE BLOOD

《**BLUE BLOOD**》係日本樂團X JAPAN喺1989年4月21號出嘅第二張大碟，當中較出名三首歌，分別係《ENDLESS RAIN》，《紅》同《WEEK END》。
陰溥

**陰溥**（；）係三國嗰時嘅人，亦都係劉璋嘅下屬。劉璋當時係益州嘅軍閥，佢要防住喺隔籬荊州嘅劉表，原本用來擋住劉表嘅趙韙因爲造反而畀佢殺咗，劉璋聽講曹操要征服荊州，已經打低漢中，於是派陰溥做使者向曹操表達敬意，曹操於是封咗劉璋做振威將軍，亦都封咗佢阿哥劉瑁做平寇將軍，但實際上都係得個名啫。

## 參攷
*

類:三國人
布勒希斯

**布勒希斯**（，意譯**黑草原**），係英國倫敦東南一地方，介乎路易咸同埋格林尼治之間。羅馬帝國時代，羅馬人起咗一條由多佛去倫敦嘅大直路，布勒希斯係其中一站。佐治時代同維多利亞時代，布勒希斯一帶開始起得越來越多住宅。今時今日，布勒希斯係倫敦東南一個住宅區，交通好方便，係根德郡北部火車幹線入倫敦嘅其中一個大站。

## 參考
佐治時代

**佐治時代**係英國歷史上嘅一個時期，包括佐治一世、佐治二世、佐治三世同佐治四世四個國王在位年間，亦即係1714年至1830年。佐治時代發展出別具一格嘅建築同藝術風格，好多嗰陣起嘅樓而家仲喺度。
路易咸

**路易咸**（Lewisham，）係英國倫敦東南一地方。嗰度新舊交雜，百族雜居，交通好方便，有碼頭區輕鐵同埋英國國鐵，可以直達金絲雀碼頭、倫敦橋、同埋根德郡。
鐵梨花

**鐵梨花**可以係：
*鐵梨花 (小說)：肖馬著同嚴歌苓一齊出嘅抗日戰爭小說。
*鐵梨花 (電視劇)：大連天歌傳媒負責出嘅抗日電視劇。
鐵梨花 (電視劇)

**鐵梨花**（；）係由大連天歌傳媒負責出嘅電視劇，改編自同名小說——《鐵梨花》，入面講嘅係晉陝交界——盜墓賊屋企個女嘅一段歲月傳奇古仔。部片一共43集，而粵語版分別喺廣東電視台珠江頻道、香港有線電視同廣州電視台綜合頻道影過。

## 劇情
1920年代，由於局勢動盪，加上世道離亂。喺晉陝交界地區，比較聽話嘅女——徐鳳志，鍾意咗同村學堂老師——柳天賜。但柳家阿爸阿媽就快嫁時先至話唔嫁，係因為鳳兒阿爸——徐孝浦係個盜墓賊，成日整蠱兼賣人哋嘅祖墳。嗰年佢重吹水話自己條女係感應到藏寶墓地嘅傳奇女——鐵梨花，先至開始個女半世嘅坎坷。 點知鳳兒變咗軍閥趙元庚嘅五姨太，從軍閥混戰到抗日戰爭期間，鳳兒同身邊嘅親人、愛人、朋友甚至仇敵出現好多打打殺殺嘅事，但佢一直冇離開咁恐怖嘅大院。

## 出鏡人馬

## 出面網頁
* 中視《铁梨花》官網
* 电视剧《铁梨花》 新浪
* 电视剧《铁梨花》 中華网娛樂頻道

類:中國電視劇
類:戰爭劇
類:抗日題材劇
積臣·馬天尼斯

（，；），又譯做，全名係（，讀音：），係哥倫比亞嘅足球員，司職前鋒，曾經效力過廣州恆大淘寶。

## 註

## 參考

## 連出去

* Jackson Martínez National-Football-Teams.com
* Stats and profile Zerozero
* Jackson Martínez profile ForaDeJogo

類:哥倫比亞足球員
類:波圖足球會球員
類:馬德里體育會球員
類:廣州恆大球員
陳家亮 (足球員)

**陳家亮**（；；）係中國嘅足球員，前中國國家男子足球隊隊長。遼寧大連金縣（今日嘅金州區）人，司職右邊鋒。曾經效力過北京隊。

佢喺1950年代作為中國青年優秀足球運動員而被派到匈牙利學習，返到中國後喺北京隊效力過。成為中國足壇公認嘅第一代國腳。退役後，1979～1985年期間，做過中國足協副主席，重喺中國國家體委足球處做過負責人好長時間。離開足球管理工作崗位後，重去咗北京奧體中心做過主要負責人一直到退休為止。

陳家亮喺2016年1月28號遇到車禍死咗，終年82歲。

## 攷
* 足坛憾失陈家亮 新中国第一代国脚不幸与世长辞 腾讯 （2016-02-03）
* 新中国第一代国脚陈家亮因车祸去世 曾留学东欧 鳳凰網 （2016-02-02）
* 足坛元老陈家亮遇车祸去世 曾精心培养教练球员 搜狐 （2016-02-03）
* 中国足协原副主席陈家亮因车祸去世 曾是国足队长 中国青年网 （2016-02-02）

家亮
類:大連人
類:中國足球員
類:交通意外死者
鮑勳

**鮑勳**（；），字**叔業**（），係三國時曹魏嘅大臣、將領。

## 身世
鮑勳係泰山平陽人（而家山東新泰），佢嘅先世鮑宣係西漢司隸校尉，鮑宣嘅後人有支從上黨搬去泰山，而鮑勳係鮑宣嘅九世孫。佢老豆鮑信係漢靈帝時嘅騎都尉，喺軍閥戰爭開頭時，佢同曹操合作，後來曹操封佢做濟北相。之後佢同曹操去同黃巾軍交戰，鮑信戰死但救出曹操。

## 事蹟
建安十七年（212年），做咗漢朝丞相嘅曹操追錄鮑信嘅功勞，表封鮑勳阿哥鮑邵做新都亭侯，鮑勳封做丞相府掾屬。

建安二十二年（217年），曹操已經畀漢獻帝封做魏王，於是呢年立曹丕做魏國太子，而鮑勳做中庶子。之後佢改做黃門侍郎，然後派出外做魏郡西部都尉。

太子曹丕嘅妾侍郭夫人嘅細佬喺曲周做縣吏，被發現私吞公家布料，按法應該喺街市公開斬頭。嗰陣時曹操喺譙縣，太子曹丕留喺鄴縣，多次親自寫信畀鮑勳，請佢幫夫人細佬赦罪。鮑勳唔敢就噉放過罪犯，將罪證列足呈上。喺之前佢喺東宮做嘢，守正道、唔放過，曹丕已經唔鍾意，加多呢件事，佢對鮑勳嘅怨恨強下添。到咗鮑勳喺郡界整頓軍隊時，佢出咗啲錯，曹丕密令畀軍中軍官中尉，叫佢參奏罷免鮑勳嘅官職。

之後，鮑勳重新封做侍御史。延康元年（220年），曹操死咗，曹丕繼位做魏王，鮑勳做駙馬都尉兼侍中。

220年尾，曹丕爭得漢朝嘅帝位，建立咗曹魏稱帝。鮑勳常勸曹丕注重農業同軍事，寬待人民，減輕賦役、多搞民生。

曹丕要出去遊獵，鮑勳又再上奏阻佢。曹丕親自撕爛佢嘅表奏，然後繼續去打獵。中途喺路上休息，問侍臣：「狩獵嘅樂趣，同八音禮樂比，點啊？」

劉曄話狩獵好過禮樂。鮑勳出聲反駁佢，同時奏責劉曄佞諛不忠，提議論罪。曹丕即時嬲氣，解散場狩獵回宮，然後立即調鮑勳外出做右中郎將。

黃初四年（223年），尚書令陳群、僕射司馬宣王一齊提舉鮑勳做宮正（即係御史中丞）。曹丕不得已重新起用佢。佢上任後，百官整肅到買佢怕，都對佢好恭敬。

黃初六年（225年），曹丕想去打吳國，群臣議論紛紛，鮑勳又來阻佢，話無謂耗損國力去打場難勝嘅仗。曹丕重憎下添佢，降佢做治書執法，然後引軍去打吳。

曹丕敗陣，自壽春返來，喺陳留郡嘅地界度駐軍。太守孫邕來到見曹丕，之後順便過去探鮑勳。嗰陣時營壘未起好，只豎起營標，孫邕行咗細路而無行大路，被軍營嘅令史劉曜發現，想按軍令追究罪責，鮑勳以營壘未起好爲由保孫邕。

226年，大軍返到洛陽，劉曜犯咗罪，鮑勳奏請將佢貶職外放，於是劉曜秘密表奏曹丕，講鮑勳私底開脫孫邕嘅罪。於是曹丕將鮑勳交由廷尉審罪。廷尉提議五年刑罰。三官唔贊成，提議按律法罰兩斤金。曹丕聽咗後好嬲，話鮑勳應當殺死，重想將三官治罪。朝中各大臣反對，太尉鍾繇、司徒華歆、鎮軍大將軍陳群、侍中辛毗、尚書衛臻、守廷尉高柔一齊上表話鮑勳老豆鮑信對曹操有功，提議減罪。曹丕唔聽，提令處死鮑勳。

只係兩旬之後，曹丕亦死埋。鮑勳常日間專心於守住自己嘅節操同德行，爲官廉潔但亦好肯幫人，於是好多人爲佢嘅死嘆惜遺憾。

## 睇埋
*鮑信
*曹丕

## 參攷資料
*
*

## 註


類:三國人
茲卡病毒

**茲卡病毒**（；病毒代碼：ZIKV），又叫**寨卡病毒**（），係黃病毒科黃病毒屬嘅病毒，係由黑紋伊蚊通過病毒傳播而感染。呢種病毒最先喺公元1947年嘅烏干達茲卡森林入面啲馬騮分離出嚟而改成噉嘅名。佢分為亞洲同非洲型兩種。以前凈得好少人類感染病例報告，但直到公元2007年喺密克羅尼西亞聯邦雅蒲島大規模爆發疫情而引起關注。從2015年底開始，茲卡病毒疫情喺中南美洲快速擴散，尤其喺巴西，重出現超過4,100例畸形BB案例，懷疑同茲卡病毒相關，而世界衛生組織同美國政府都提出緊急應變措施。

## 註

## 連出去
* 
* 
* 
* Zika Virus – Centers for Disease Control and Prevention
* Flaviviridae Genomes database search results from the Viral Bioinformatics Resource Center
* Viralzone: Flaviviridae
* Virus Pathogen Database and Analysis Resource (ViPR): Flaviviridae
* World Health Organization Zika Virus Fact Sheet

類:黃病毒屬
類:傳染病毒
白狼 (搞清楚)

**白狼**除咗係啲人講嘅北極狼之外，重可以係：

*白朗 (民國)（1873～1914）：花名「白狼」，中華民國初年反對袁世凱嘅民變領袖。
*張安樂（1948～）：花名「白狼」，臺灣黑社會人士
*《白狼歌》：東漢時期，西南少數民族用民族語言寫嘅詩。
*白狼鎮：中國內蒙古自治區興安盟阿爾山市嘅鎮
*白狼 (電視劇)：中國大陸嘅電視劇，由瀋陽電視台出。
越秀區圖書館

（簡稱**越圖**，）係廣東廣州嘅圖書館，總館喺署前路8號。1989年成立，2007年之前喺盤福路11號。

根據2017年嘅統計數字，越秀區圖書館館藏908,390件，包括874,160冊圖書、40冊古籍；有效借書證總數接近十萬。2017年全年，總流通人次超過97萬，包括14.2萬文獻外借人次；文獻外借超過54萬冊次；圖書館網站訪問量接近9萬人次。

## 史
越秀區圖書館喺1980年代尾籌建，1989年成立，1990年9月開放畀市民，地址係盤福路11號文化科技大樓，館舍面積近1200平方米。1995年喺越華街文化站建立第一間分館，越華分館。1997年成立東風分館。1998年建立嘅洪橋分館係廣州市內第一間電腦管理嘅街道圖書館。1999年8月，建館10週年，舉辦「拓展勤奉獻，十載越圖情——越秀區圖書館建館十週年回顧」展覽活動。2004年，喺人民街文化站建立以藝術、科技做特色嘅分館。到2004年底，成個越秀區有6間分館，亦有喺社區服務中心設立圖書流通點。

2005年，廣州市行政區劃調整，東山區同越秀區合併，原先嘅東山區政府取消。越秀區政府使咗二千幾萬蚊，將署前路8號東山區機關辦公大樓改成圖書館。2007年3月12號，新館正式開放。

## 方位
除咗署前路總館，越秀區圖書館仲有12個街道圖書分館，35個社區書屋，35個圖書流通點，以及包括街道、社區、學校、軍營等各類文化共享工程基層服務點241個。喺部分分館可以通借通還。

## 歷任館長
名單：

## 參考

## 出面網頁
* 
* 署前路總館嘅交通指南
* 圖書館活動預告
* 

類:廣州嘅圖書館
雅蒲島

**雅蒲島**係西北太平洋加羅林群島其中一島，由密克羅尼西亞聯邦管。

嗰度最出名係曾經流通好大嘅雅蒲島石幣。
加路連群島

**加路連群島**（英文：**Caroline Islands**）係西北太平洋其中一羣島，喺正新畿內亞北面，大部份由密克羅尼西亞聯邦管，最西面係帛琉國土。
三葉橡膠

**三葉橡膠**（；學名：**'），又叫**巴西橡膠'''（），係大戟科橡膠樹屬嘅常綠喬木，原產南美洲亞馬遜河流域，而家喺巴西北邊、馬來西亞、印度、斯里蘭卡、印尼、泰國、中國兩廣同雲閩瓊地區、臺灣、哥倫比亞、委內瑞拉、圭亞那、秘魯、厄瓜多爾、及玻利維亞、星架坡等卅幾個熱帶國家及地區都可以搵到。

## 發現史
喺哥倫布發現美洲大陸之前，拉丁美洲地區當地人成日用佢。1839年佢俾美國人發現，再經過硫化處理之後，變咗重要嘅工業原料。

## 樣
植株高20～40m，有主根同側根。主根係圓錐形，而側根係輪生；第一輪係主要吸收根系，離地表有10～20cm，而第二輪有支撐作用，離地表超過40cm；梗皮有好多樹汁。葉係互生品種，三出複葉，細葉係橢圓形或蛋形或圓角披針形，長10～30cm，闊5～12cm，全緣革質兼冇毛，先端比較尖，基部好似個心噉，有比較明顯嘅側脈同網脈；葉柄長5～14cm。花係好多個聚傘花序組成嘅圓錐花序，單性，一般生喺葉杈，公乸唔同樹；花色係綠色，冇花瓣，但每個聚傘花序嘅中間嗰拃花係乸，凈低嗰啲係公，長25cm，有白軟毛，花萼黃色，5裂；每年3～4月同5～7月開花，但有時喺8～9月開花。果係蒴果品種，波形，樣比較大，熟咗之後分成3嚿果瓣，殼硬到好似嚿木噉，入面有3粒籽；一般係每年秋冬時節結果。籽嘅樣介乎橢圓形到長橢圓形之間，長25～30mm，大多數有啡色斑紋。

## 用途
植株可以整橡膠製造品，喺大多數嘅汽車、飛機、船艦、電纜、傳送帶、薄膜製品等好多種工農業機具配件同生活產品用品都用到佢。籽有22～25%含油量，可以整油漆同番梘。而木質果殼可以整活性炭或醋酸等化工原料。佢嘅木可以整樹脂粘合板；膠汁重可以放養蜜蜂；籽餅可以餵家禽。

## 相

## 有關嘅書
* 中国外来植物 第154～156页　　上海科学技术出版社 ISBN 978-7-5478-0780-4/Q·4

## 出面網頁

* 橡胶树 中国数字科技馆
* 橡胶树 Hevea brasiliensis (Willd. ex A. Juss.) Müll. Arg. 中国植物物种信息数据库
* 巴西橡膠樹 認識植物

類:橡膠樹屬
類:四季常綠植物
類:喬木
類:橡膠樹
類:木材
類:飼料
音速

**音速**（），又叫**聲速**（ 或者 ），係聲音嘅速度，定義喺每單位時間入面，振動波傳遞嘅距離。

喺舊標準狀況下，聲音喺空氣裡面嘅速度係340米/秒。

## 公式
音速*c*嘅大細都有佢哋嘅公式：
:c = \sqrt{\frac{B}{\rho}}
*B：不可壓縮率
*\rho：密度。

一般嘅狀態方程式（經典力學適用範圍入面）：
:c=\sqrt{\frac{\partial p}{\partial\rho}}

遠離液態工作點嘅理想氣體：
:c = \sqrt{KRT}
:*K*：定壓比熱同定容比熱嘅比。雙原子氣體（計埋空氣）*K*=1.4
:*R*：氣體常數。空氣狀態下係287J/(kg·K)
:*T*：絕對溫度（K）

實用經典公式：
:c=331+0.6T
:*T*：攝氏溫度。

喺流體入面時：
: c_{\mathrm{fluid}} = \sqrt{\frac{K}{\rho}},
:*K*：液體體積模量。

## 註

## 出面網頁
* Calculation: Speed of Sound in Air and the Temperature
* Speed of sound: Temperature Matters, Not Air Pressure
* The Speed of Sound

類:物理常數
類:聲
類:速
加路連山

**加路連山**（英文：**Caroline Hill**）係香港灣仔區一笪地方，喺銅鑼灣南面、掃桿埔北面、禮頓山東面、大坑西面。

## 睇埋
*加路連山道
紅豆杉

**紅豆杉**（；學名：**'），又叫**紫杉**（）或**赤柏松'''（），係紅豆杉科紅豆杉屬嘅常綠喬木，喺中國嘅四川、雲南、廣西、廣東、湖北、貴州、甘肅、湖南、江西、陝西、山西等內陸嘅海拔1000～1200m嘅山區先可以搵到。

佢既係世界稀有樹種，又係世界上瀕臨滅絕嘅天然珍稀抗癌植物。喺中國大陸已被列入國家一級保護植物。

## 樣

## 用途
佢嘅樹幹可以做建築、車、傢俬、器具、農具及文具等用材。甚至可以做室內盆景同藥用。另外，佢重可以淨化室內嘅空氣。

### 藥用

佢嘅根、梗、葉都可以做藥，可以醫疴尿唔暢順同消除腫痛、糖尿病、女性月經不調呢啲病。

## 毒性
雖然紅豆杉有藥用功效，但食得太多會出現頭暈、嘔、腹痛、成身冇力等症狀，甚至心臟停頓或心肌出血。

## 註

## 連出去
*  红豆杉 Taxus chinensis (Pilger) Rehd. 中国植物志
* 天然珍稀抗癌植物 红豆杉 新浪
* 红豆杉的功效与作用 苹果绿
* 红豆杉的功效与作用,最新研究抗癌作用 抗癌健康网
* 台灣紅豆杉 認識植物
* 紅豆杉 Hongdoushan 藥用植物圖像數據庫 (香港浸會大學中醫藥學院) 
* 紅豆杉(Taxus chinensis） 中国园林建设网

類:紅豆杉屬
類:四季常綠植物
類:喬木
類:藥用植物
類:木材
類:觀葉植物
類:淨化環境植物
類:有毒植物
悌

**悌**，倫理之一，身為弟，要恭敬兄，即**弟恭**。悌本來寫**弟**，後尾先至加心旁別義，以示講心。說文，「悌，善兄弟也。从心弟聲。經典通用弟。」

弟對兄要悌，要恭敬。兄對弟亦要友，係兩面都要做，唔係單一面，所以有**兄友弟恭**。墨子兼愛有寫，「故君子莫若審兼而務行之，為人君必惠，為人臣必忠，為人父必慈，為人子必孝，為人兄必友，為人弟必悌。」孟子都有寫，「君惠臣忠、父慈子孝、兄友弟恭、夫義婦順、朋友有信。」顏之推寫到有先後，「父不慈則子不孝，兄不友則弟不恭，夫不義則婦不順。」兄都唔友弟，弟亦唔會恭兄。亞哥要愛錫細佬，細佬先會恭敬亞哥。

孝悌係儒家都好重要，喺家做到孝悌。出來做事先會尊敬長輩。咁當然長輩做到慈同友。
救主堂 (廣州)

**救主堂**（）係中國廣東廣州嘅一間基督教堂，喺1919年起好，位置喺越秀區萬福路184號。佢既係廣州地區，早期有聖公會教堂特色嘅建築，又係廣州市嘅文物。

## 史
1903年，聖公會港粵教區嘅英國主教派咗華人牧師——莫壽增到廣州傳教，1904年重租屋搞事務所，先後喺海珠區岐興南約、東橫街、南關福安里一帶整咗提多學校。直到1912年先正式買咗萬福路一帶用地嚟起救主堂，而工程喺1919年搞掂。教堂起好珠海重起埋副堂出嚟，重喺1928年開咗提多幼稚園同提多小學。甚至喺副堂開埋診所嚟免費幫人醫病。廣州解放之後，救主堂先後同興華浸信會堂、高第堂、越華堂、文明堂、福音堂、維新堂同南關堂等7間教堂合併咗。雖然文革期間，教堂同副堂俾外單位霸咗，但1985年4月12號，救主堂正式恢復返宗教活動。1997年2月，救主堂東邊嘅牧師樓被拆除重建兼改名做「鴻福樓」，重喺1999年5月起好。同年重將大堂同副堂啲屋全面翻新咗。2015年8月19號，廣州市人民政府為咗保護街區嘅歷史文化，先至將救主堂列入咗第八批市級文物。

## 風格
間嘢嘅外墻用紅磚整，有鋪綠琉璃瓦，主體建築面前有座四角尖頂嘅方形塔樓，建築從頂望落去好似個大十字架噉，面積大概1600平方米。教堂後邊重有個副堂響度。而大堂嘅地面同廣場，喺1999年重修時分別鋪咗大理石同地磚上去。而二樓係教會專用場地，分為禮堂仔、接待室、詩班室、兒童活動室、電腦室同埋同工辦公室。

## 攷
* 广州市基督教救主堂简介 广州市基督教会网站
* 救主堂 北京路文化旅游区
* 原来广州隐藏了这么多传统教堂，过圣诞怎能少得了！

類:基督教
林肯 (電影)

《**林肯**》（）係一部2012年嘅美國電影，由史提芬史匹堡執導，、、、、、、主演。

## 演員表
*丹尼爾戴路易斯（） 飾 
*莎莉菲（） 飾 
* 飾 
*祖瑟夫哥頓利域（） 飾 
* 飾 
*哈勞德·豪布祿（） 飾 
*湯美李鍾斯（） 飾 

## 出面網頁
*
女人香

《**女人香**》（）係一部1992年嘅美國電影，由執導，、主演。

## 演員表
* 飾 
* 飾 

## 出面網頁
*
的士判官

《**的士判官**》（，）係香港一部恐怖片，1993年上映，由邱禮濤執導，黃秋生主演。

片中反映出當香港的士司機素行差問題，為香港當時「奇案片」風潮中較具社會觀嘅作品。本片其中部份橋段係參考自羅拔·迪尼路參演嘅1976年經典寫實電影《的士司機》，以示致敬。

## 劇情
張文健有大好事業，家庭有個大肚女人。有日佢老婆遇拒載司機，俾的士車門夾住並拖行至死，令佢消沉抑鬱。之後佢仇恨，決意「制裁」班的士佬。

## 演員
*黃秋生 張文健
*于榮光 警察于聰（粵語配音：朱子聰）
*吳孟達 阿哥
*朱　茵 麥雪茵
*黎海珊 張文健太太
*胡　楓 阿哥上司
*林敬剛 
*林超榮
*龍天生 黑社會大哥

## 其他
2006年巴士阿叔事件引發香港網民二次創作風潮，當中出名惡搞作品就係將的士判官海報改成「巴士判官」。
強國

**強國**可以係：
*大國，政治用語
*2010年代開始港澳地區對中國大陸嘅反諷詞，對中共管治出現問題時進行嘅反諷，詳情睇強國人‎。
的士司機

**的士司機**，俗稱**的士佬**或者**的哥**，係一門職業，即係揸的士嘅司機。職責係揸住部的士，跟乘客指示送佢去目的地。

的士司機可以係車主自己揸、租人哋車揸又或者幫的士公司打工。
大國

**大國**，又叫**強國**、**強權**，係國際體系上，權力資源有較大優勢嘅國家。權力資源（或稱為「綜合國力」），包括一個國家對其他國家施加影響所必備嘅物質性權力（軍事能力、經濟實力）；同埋非物質性權力（目前廣泛使用嘅概念——「軟國力」所包含嘅文化、價值觀、制度、生活方式嘅吸引力）。佢意義上近似19世紀至20世紀初嘅「列強」，無疑列強係當時清朝政權對大國嘅稱呼。

## 睇埋
*超級大國
超級大國

**超級大國**（，），又叫**超級強國**、**超級強權**，國際社會體系中，國力處於第一級水準嘅國家。超級大國擁有較大國際影響力，並能夠向全世界投射軍事力量。

「超級大國」概念始於20世紀初，冷戰時普及。最早指美國、英國同蘇聯三個大國，冷戰時期隨著英帝國瓦解而衰弱改為即指美國同蘇聯兩個分別為資本主義同共產主義代表國家。1991年，蘇聯解體後，現時只有一個超級大國 - 美國。

## 潛在超級大國
一種大國並含有升格為超級大國嘅部份條件，即有機會成為超級大國嘅大國。經濟上對國際社會造成影響、軍事（可能指核武器數量）、外交關係，文化轉播能力等。

*中華人民共和國
*歐盟
*印度
*俄羅斯
*英國
*日本

## 字源
根據《牛津英語詞典》，「超級大國」（）一詞出現自1930年。英語中有同類用詞，更早嘅「powers」​​（即「列強」）同「great power」（即「大國」）。

## 睇埋
* 全球帝國
* 綜合國力

## 參考
巴士司機

**巴士司機**，又叫**巴士佬**，香港嘅巴士公司叫**巴士車長**，係一門職業，即係開巴士嘅司機。職責係揸住部巴士，跟特定路線送乘客去目的地。巴士司機都係幫巴士公司打工。

揸唔同種類嘅巴士會有唔同稱呼：揸小巴嘅叫**小巴司機**；揸旅遊巴嘅叫**旅遊巴司機**。
連合赤軍

**連合赤軍**（日文：れんごうせきぐん），係日本共產主義信仰中，一個恐怖主義組織，屬日本共產主義發展過程中嘅分支。
中國大陸食品安全事故一覽

2003年中華人民共和國（中國大陸）奶製品安全事件之後，中國大陸食品安全引人矚目，因而揭發同中國大陸相關假冒偽劣食用產品或「黑心食品」為新聞重點。例如；2003年大頭奶粉、2005年假雞蛋，甚至近年2014年過期肉類。

 

* 以下為**有待驗證**嘅中國**黑心食品**：

; 以下係重未（難以）證實真假嘅黑心食品：
* 水煮活貓
* 洞庭湖老鼠變乳鴿？
* 回收舊餡月餅
* 光明牛奶嘅回奶事件
* 四川彭州嘅毒泡菜
* 糖精水勾兌嘅劣質葡萄酒
* 非食用冰醋酸嘅山西老陳醋
* 雀巢奶粉碘超標
* 哈根達斯（Häagen-Dazs）嘅黑作坊生產事件
* 敵敵畏（dichlorvos）毒金華火腿
* 吊白塊食品
* 北京毒蘑菇
* 其他：病死豬肉、毒香腸、工業魚翅、毒瓜子、黑腐竹、尿泡雞、死狗肉、千人涮鍋、變味醋、抗生素螃蟹、黴甘蔗、毒粉條、整容紅棗 。

;以下係仍具有爭議性嘅食品（應唔應該歸類為黑心食品，重有爭議）：

## 睇埋
* 中國山寨

## 攷
警察國家

**警察國家**（英語：Police state，又譯警察社會），係政治學同社會學嘅術語，描述一種政府自稱為人民嘅監護者同擁有法定權力，喺缺乏法律程序嘅前提下以行政力量控制人民同埋違反人民意願，指導人民點樣生活嘅社會。
## 睇埋
*秘密警察：警察國家入面經常會用到嘅手段
秘密警察

**秘密警察**或叫做**政治警察**，中共叫**特工**，台灣叫**特務**。人員常以秘密方式執勤，針對國內威脅，用「自己嘅方式」去保障獨裁者或者用國家安全（公共安全）做藉口嘅警察。秘密警察嘅最終目標並非維持法律，而係以特殊目的維持某種政治秩序或者社會潛規則。秘密警察好多時俾政客當做政治工具去迫害異見者，監控人民，進行未經法庭審判嘅處刑同埋好多反人類罪，甚至違反國際法。好多事例如種族清洗、集中營、人體實驗等男殺女姦，無法無天班友都重可以叫自己做「差人」。

## 相關組織
下面可能係監用秘密警察嘅警察國家，或曾做過有關事情。

* ：戰略情報局（二戰時期）、聯邦調查局、中央情報局、國家安全局
* ：軍情五處、軍情六處
* ：德國聯邦憲法維護廳、德國聯邦情報局
**：蓋世太保、衝鋒隊、黨衛隊
** ：史塔西
* ：俄羅斯聯邦安全局
** （沙俄）：公共安全與秩序保衛部
** ：契卡、格魯烏、蘇聯秘密警察、內務人民委員部
* 中國：
**漢朝：詔獄、繡衣使者
** 宋朝：走馬承受
** 大明：東廠、西廠、內廠、錦衣衛
** 大清：尚虞備用處
** 大陸時期：中統局（後改稱黨通局）、軍統局（後改稱保密局）
** 汪精衛政權：極司非爾路76號（又叫特工總部）
** ：中華人民共和國國家安全部（前身係中共中央調查部）、公安部國內安全保衛局、610辦公室、中共中央政法委員會、總參二部
* 香港：
**：香港警察政治部（又叫皇家香港警察政治部）
**：香港警察國安處、中央駐港國安公署
* ：秘密情報局（摩薩德）、國家安全局（辛貝特）
* ：御庭番（江戶時代）、特別高等警察（明治維新至二戰結束）、公安調查廳（二戰戰後）、公安警察
* ：大韓民國國家情報院
* ：國家安全保衛部
* ：柬埔寨國家國防部情報局、柬埔寨王國國家陸軍情報局、柬埔寨王國國家憲兵情報局、柬埔寨王國洪森警衛隊情報局
* ：長槍黨（佛朗哥主政時期）
* ：法西斯黨黑衫軍（墨索里尼主政時期）、
* 台灣：
**  日本統治時期：特高警察
** ：台灣省行政長官公署警察部隊、台灣警備總司令部、國家安全局、法務部調查局
* ：三軍情報局
* ：巴斯基、伊朗情報與國家安全部
* ：抑惡揚善局
* ：馬來西亞特別部門、國防人員情報部門、皇家情報部隊、軍事情報部門、馬來西亞武裝部隊、總理事務部研究部（對外）、首席政府安全辦公室
* ：新加坡國防部、新加坡內部安全局、新加坡保安與情報司

## 文化
* 電影《紅雀特工》
* 《殺手47》電影同埋電腦遊戲

## 參考
省港旗兵

《**省港旗兵**》（英文：Long Arm of The Law）係1984年上演嘅港產片，由麥當雄監製並親自導演。電影講述一班廣州匪幫到香港搶劫嘅故仔，片中演員大多係新人或兼職，全片以真實手法拍攝，內容相當暴力同震撼。
人民英雄

《**人民英雄**》（英文：People's Hero），又名《**銀行風雲**》，係1987年港產片，爾冬陞導演嘅第二部作品。本片翻拍自艾爾·帕西諾（Al Pacino）1975年嘅電影《熱天午后》（Dog Day Afternoon）。
寶生銀行解款車械劫案

**寶生銀行解款車械劫案**1984年1月31號喺香港中環開始發生，喺寶生銀行中環分行外一架解款車被持械行劫，匪徒最初逃脫，後來被警察起返所有贓款；其後喺2月5號，由特別任務連圍攻位於大坑浣紗花園嘅賊竇，最終成功拉咗4名匪徒。事件中，兩名特別任務連人員同一名匪徒受傷。

## 案發經過
1984年1月31號上晝11點幾，一架停泊喺寶生銀行中環分行德輔道中門外嘅解款車被4名匪徒持械行劫，被劫去日本香港分行準備存入寶生銀行嘅1億4千萬日元紙幣（折合時價逾470萬港元）嘅解款箱同一枝鳥槍。匪徒隨即喺干諾道中截停一架平治房車，並駛去北角方向逃離現場。

警務處隨即派出警車追截，但係一度失去其蹤影。由於疑犯喺香港無案底，因此失措喺砲台山道公園裏面棄車走佬，因此所劫款項都留喺車內。兩個幾鐘之後，警察喺砲台山道發現賊車同全數之前被劫嘅款項；一名警務人員喺北角大坑道一處停車場發現5名匪徒，同匪徒爆發鎗戰，匪徒再截停一架寶馬私家車，並向山頂方向逃離現場。賊車喺駛經電氣道、興發街、砲台山道同浣紗街期間，匪徒喺街頭同警察鎗戰逾60響，當中疑犯流彈擊斃一名20歲少女行人同鎗傷另外兩名途人。

基於案情嚴重，皇家香港警務處懸賞50,000港元，希望將所有匪徒緝拿歸案。

5名匪徒由於冇受傷，亦無隨身攜帶所劫贓款，因此順利混入人群，並且通過喺北角嘅警察封鎖線，喺北角渡輪碼頭分頭走，不過搭咗同一班天星小輪過維多利亞港前往預先喺觀塘準備嘅一座廢氣廠房匿埋。

### 攻堅行動
1984年2月5號，時值大年初四，警察鎖定位於大坑浣紗街嘅浣紗花園其中一個單位為匪徒嘅賊竇。並掌握咗5名匪徒再次返回事先準備嘅呢個住處補充彈藥再次策謀搶劫作案。警察封鎖成條街，同時出動特別任務連70幾名餘警員圍攻賊竇。特別任務連先用炸藥炸開賊竇嘅鐵閘，施放兩枚煙霧彈後強行攻入，4名匪徒同特別任務連爆發槍戰，雙方駁火60響，匪徒一度嘗試奪門逃出走廊，喺重重深鎖之下無法突圍，最終被特別任務連拘捕。特別任務連喺單位裏面起獲9枝蘇製馬卡洛夫手槍同黑星曲尺手槍、11個彈匣、193發子彈，製毒工具同45公斤咖啡因。兩名特別任務連人員同1名匪徒受傷。

## 後續
5名被告譚志鵬、梁志遠、吳建東、何國翔同梁國棟，被最高法院原訟庭判處。全體特別任務連人員獲得警務處處長嘉許狀，當中3人獲得英女皇英勇金葉獎。

## 以寶生銀行解款車械劫案為題材嘅作品
*《省港旗兵》
*《執法群英2嘅重案行動》（香港電台電視部同香港警務處聯合製作）

## 睇埋

### 新聞
*一哥舊拍檔 浣紗街槍戰成名，《明報》，2008年5月28日
*浣紗街槍戰 駁火逾60響，《星島日報》，2008年5月28日

### 視頻
*《執法群英Ⅱ》──重案行動

類:銀行劫案
類:中環
紅毛

**紅毛**係對白人嘅一個稱呼，喺粵語、閩南話度都有使用嘅歷史，家陣喺星加坡、馬來西亞仍然比較常見。

粵語依家係少咗單獨用「紅毛」呢個詞，日常度仲成日用到嘅就有「紅毛泥」同埋「打劫紅毛鬼，進貢法蘭西」。

## 睇埋

*鬼佬